Klar til at starte på arbejde igen? – Forebyg stress med stresspsykolog Bjarne Toftegård\nKlar til at starte på arbejde igen?\n31. oktober 2008 Bjarne Toftegård 28 Ledelse, Spørgsmål / svar, Stress, Symptomer\nLene skriver i indlægget Spørg om stress:\nJeg har været sygemeldt med stress i 5 uger, og skal starte på nedsat tid i næste uge, men er nu blevet i tvivl om, jeg er klar. Har de sidste nætter ikke sovet så godt, haft lidt hjertebanken, disse symptomer har ellers været forsvundet. Er i tvivl om, det skyldes jeg ikke er klar, eller om det blot skyldes, at jeg er bange for at starte for tideligt.\nDet er godt, at du er opmærksom på, om du starter for tidligt eller ej, og jeg kan godt forstå din tvivl. Hjertebanken og ikke at sove så godt er ikke alvorlige stresssignaler og kan sagtens hænge sammen med en nervøsitet for at starte for tidligt. Det du bør lægge mærke til er de mere alvorlig stresssignaler, så som humørsvingninger, mentale evner, så som koncentration, glemsomhed osv, fysiske symptomer, så som smerter, konstant uro osv. Er de væk? Og trænger du til at starte igen?\n5 uger er ikke lang tid at være sygemeldt. Gennemsnittet ligger på mellem 2 og 4 måneder, afhængig af hvilken form for hjælp, man får. Men du kan jo høre til dem, der hurtigere er blevet klar, da der jo altid er nogen, der er hurtigere end gennemsnittet.\nHvis du trænger til at begynde på arbejdet igen, og blot er lidt nervøs for det, så er det ok. Vi mennesker kan nemlig godt have lyst til noget og samtidig være nervøse over det. Men hvis det ikke er sådan, du føler det, så vil du og dit arbejde være bedst tjent med, at du er sygemeldt lidt endnu.\nKender du til usikkerhed vedr. at starte igen efter en sygemelding? Læg gerne en kommentar nedenfor.\n28 comments on “Klar til at starte på arbejde igen?”\nFH 3. november 2008\nJeg har nu været tilbage på arbejde på halv i 2 måneder selvfølgelig med færre arbejdsopgaver og har været glad for at kunne gå ved 13-14 tiden. Det HAR været svært og det tager nogle uger at finde sig selv igen i en arbejdssituation.\nMin læge har nu sygemeldt mig deltid for yderligere 3 måneder og det er jeg glad for. Jeg kan helt bestemt mærke bedringen med nedsat tid, men der er ingen tvivl om, at det kommer til at tage LANG tid at komme helt tilbage. Min læge siger 6-12 måneder, så lad os nu se.\nBjarne Toftegård Post author 4. november 2008\nDet er godt, at du kan mærke bedring, for så går det den rigtige vej. Det er også godt, hvis du får motion, mental afslapning og ikke minds livsglæde ind i den tid, hvor du ikke arbejder.\nLene 12. november 2008\nJeg var ikke klar til at starte igen, men heldigvis fik jeg mærket efter inden jeg forsøgte. Jeg er nu sygemeldt indtil efter nytår, og håber, at jeg da er kalr til at starte op på en delvis raskmelding.\nJeg synes det har været meget svært, at skulle forholde mig til, at jeg ikke har kunne få det hele til at hænge sammen, men håber blot ,det kommer igen.\nHeldigvis har jeg det godt, så længe jeg går hjemme.\nBjarne Toftegård Post author 14. november 2008\nDet er godt at høre, at du har mærket efter. Jeg kan sagtens forstå, at det er svært at forholde sig til ikke at kunne få det hele til at hænge sammen. Det kommer det det igen. Du kan se din sygemelding som en slags restitution eller rekreation, hvor du skal have fokus på dig selv og dit velbefindende.\nLone 16. november 2008\nMen Bjarne, hvis en sygemelding varer i årevis, så kan man vel ikke længere se det som en restitution eller rekreation? Eller hvad? Det har jeg i hvert fald svært ved…men jeg ved ikke hvad jeg så skal se det som.\nSvar til Lone Post author 19. november 2008\nHvis man har været sygemeldt i årevis, så kan man ikke kalde det en restitution eller rekreation. I det tilfælde har stressen udviklet sig, så man har andre men, eller også er den kombineret med andre men. En stress i sig selv varer ikke så lang tid. I disse tilfælde er det vigtigt med den rette behandling og/eller en hverdag der passer til en. Man må acceptere, at man ikke kan det, man kunne før, og samtidig med, at man prøver at få det bedre, skal man lære at leve med de men, man har.\nbente jegind 24. november 2008\nEr sygemeldt fra arbejde indtil videre 2 uger. Er i tvivl om tidspunktet for start. Er meget overrasket over min egen reaktion. Tænker på min kollega. Sover ikke igennem. Trykken for brystet. Prøver at være realist overfor mig selv. I bagspejlets øjne har jeg ikke været god nok til at sige fra. Derfor en kraftig nedtur. Jeg tuder umotiveret , er mere følsom, sover dårlig.\nKaren Margrethe 25. november 2008\nJeg var sygemeldt en måned i forsommeren, hvorefter jeg startede op igen på halv tid. At det var alt for tidligt, er jeg slet ikke i tvivl om i dag, men jeg havde hverken samvittighed eller tålmodighed til at gå hjemme længere, selv om min psykolog advarede mig.\nFra 1. nov. lod jeg min arbejdstid stige med en time om dagen, og det er meningen, at det samme skal ske nu til 1. dec. for så at være fuldtid efter nytår. Midt i efteråret fik min afd. ny chef – en meget behagelig chef med mange nye idéer. Han er også rigtig god til at lytte til mig og gi’ gode råd til min situation, men alligevel har jeg på det seneste oplevet at jeg igen reagerer voldsomt ”stress-agtigt” – min hukommelse driller, og jeg oplever at glemme aftaler, dankort-kode o.l. og tit er der ord, navne o.l. jeg ikke kan komme i tanker om… Jeg har søvnproblemer, mavebesvær, muskelsmerter, mange tudeture og hovedpine, ja føler at jeg er gået mange skridt baglæns på kort tid.\nJeg ved, jeg bør kontakte min læge, men har det rigtig svært med igen at skulle stille mig op og sige ”stakkels mig, jeg har det så dårligt ”\nJeg synes, det er meget meget svært at acceptere tanken om, at man måske aldrig bli’r den samme igen, som før stress-nedturen – at man må lære at leve med begrænsningerne. På en måde handler det jo om at skulle finde sig en ny identitet, og måske må man erkende, at man aldrig bliver i stand til 100% at passe det job igen, man nu har – ikke engang med hjælp på. Ganske enkelt fordi hovedet/hjernen ikke fungerer, som den gjorde engang – og det er jo lige til at tude over..!\nJeg har egentlig ingen spørgsmål med mit lille indlæg her – det er blot en beskrivelse af, hvor svært jeg synes det hele er selv nu et halvt år efter, og absolut en advarsel til andre om IKKE at starte op for tidligt på jobbet igen – på trods af den dårlige samvittighed, der følger med denne sygdom.\nIngeborg 25. november 2008\nFik stressymptomer første gang i 1998. Det var hjertet, som gjorde knuder. Jeg foretog mig ikke noget dengang, gik ikke til læge. I 2004 var det galt igen, med hukommelsesbesvær, træthed og angst , startede op på halvtid efter nogle få måneder og efter nogle uger kørte det igen for fuld fart, med mange timer. Jeg var ikke god til at tage det alvorligt. Så i marts gik jeg ned igen, Efter en måned forsøgte jeg at starte op på halv tid, det tog 4 dage – så gik hjernen total ned, så nu er jeg stadig ikke igang, men håber på at få lov til at starte efter nytår. Er kommet så langt at jeg kan koncentrere mig om at læse ½ time, men så sover jeg også 2 timer bagefter så træt er jeg i hovedet.\nSå mit råd/advarsel til jer andre. PAS PÅ JER SELV. Begynd ikke for tidligt. GLEM den dårlige samvittighed. Jo flere ture man får nede – jo sværere er det at komme op igen.\nKirsten 26. november 2008\nJeg har været sygemeldt pga stress, angst og depression i ca 5 uger nu. Og den dårlige samvittighed irretere mig grænseløst…Jeg har uro i min krop, mit hoved er ved at sprænge, jeg kan ikke tage mig sammen, jeg har let ved at græde….Min læge siger at jeg ikke skal have så travlt med at starte op igen, men det er jo min dårlige samvittighed der vil…..igang, selv om jeg egentlig godt kan mærke, at jeg ikke er klar..\nJeg fik en besked igår på mit arb. at det Ikke er muligt at starte op på deltid, og det gjorde ondt…rigtigt ondt. Så nu er jeg bange for at der kommer til at gå endnu længere tid.. Og bekymringen indeni om at jeg ikke kan klare presset indeni når jeg starter er også enorm… Det er svært…Men bliver nok nødt til at erkende at jeg blir nødt til at blive hjemme nogen tid endnu….\nLone 27. november 2008\nKære Karen Magrethe, Ingeborg og Kirsten.\nJeres beskrivelser er så rammende og godt beskrevede. Jeg har det præcis på samme måde.\nKaren Magrethe: Jeg følte mig meget ‘ramt’ af din beskrivelse af dig selv om en der ikke kan sige ‘stakkels mig, det er så synd for mig’ og resten af dit indlæg!\nIngeborg: Jeg har også svært ved ikke at presse mig selv igang igen. Jeg kigger jobannoncer og sætter mig mentalt op til job, selvom min psykolog siger at jeg ikke skal forsøge noget som helst det næste halve år…mindst….!\nKirsten: Jeg oplever de samme ting. Uro i kroppen, hovedet der er ved at sprænge af tanker, manglende motivation til dagligdagen, let til gråd osv. Og også de mange bekymringer om hvad man SÅ kan klare, om det nogensinde bliver godt igen osv…\nHåber vi allesammen snart får det bedre!\nPingback:\tSvar til Bente Jegind\nBjarne Toftegård Post author 28. november 2008\nKære Karen Margrethe, Ingeborg, Kirsten og Lone\nTak for jeres historier. Det er godt, at I vil hjælpe andre på denne måde. Blot det, at kunne se, at andre har det på samme måde, er i sig selv en stor hjælp / trøst.\nEt gennemgående tema er den dårlige samvittighed. Det er også noget, jeg ofte oplever hos dem, jeg stresscoacher. Det er vigtigt at tackle denne, f.eks. ved at snakke en masse med gode venner, sin læge, en terapeut, en psykolog eller en stresscoach … eller bare gentagende gang sige til sig selv ”Jeg fortjener at være sygemeldt”, uanset om man mener det eller ej. Jo hurtigere man lærer at give slip på den dårlige samvittighed, jo hurtigere kommer man ovenpå igen.\nFH 28. november 2008\nDen dårlige samvittighed var en af de sværeste ting at håndtere, da jeg vendte tilbage på halv sygemelding (der varer 2 måneder mere). Min coach hjælper mig nu med at håndtere den og det går da bedre. Selv om jeg er tilbage på noget der ligner halv tid, skal jeg hele tiden passe på og følge skemaet med pauser, som coachen og jeg har udarbejdet. Jeg skal også helst gå inden kl 14 ellers bryder min tinitus kraftigere ud og så har jeg ødelagt resten af dagen og aftenen. Selv om mine kolleger nogenlunde ved, hvordan jeg har det, føler jeg mig “presset” til at deltage, som om intet var hændt. Det er en ny problemstilling, jeg skal håndtere…udvover manglende motivation til arbejdet.\nPå hjemmefronten føler jeg også et vist pres til at deltage som før, men det hjælper at “demonstrere” ved at lægge mig på sofaen med tæppe over, så forstår både kone og børn, at nu er det alvor og de skal dæmpe sig, da jeg er meget støjfølsom ud på eftermiddagen og det falder selvfølgelig sammen med “ulvetimen”.\nJeg forsøger at holde weekender og aftener helt frie og gruer lidt for decembers julerace med juletræsfester flere steder.\nJeg ville sådan ønske at jeg havde et bind om hovedet, så min situation var mere håndgribelig og åbenlys for andre.\nPingback:\tSvar til FH\nTina S. Johansen 4. december 2008\nDet var deljigt at læse, at jeg ikke er den eneste, der har problemer med dårlig samvittighed. Den har været en tro følgesvend i den uge, hvor jeg har gået sygemeldt, og den gør det bestemt ikke nemmere. Af en eller anden grund, efter at have kørt i et for højt gear i en længere periode, så kan man alligevel ikke slippe tankerne omkring sin situation arbejdsmæssigt. Fysisk og psykisk har jeg også fået det værre med alle de tanker, der kører rundt i hovedet. Jobbet, fremtiden, hvordan bliver det bedre osv ? Ligenu ved jeg hverken ud eller ind, det påvirker mig negativt og samvittigheden over ikke lige at stå ved telefonen, når der er blevet ringet fra arbejdspladsen, gør kun ondt værre. Men det er selvfølgelig fordi, der er nogle uafklarede spørgsmål, der skal afgrænses.\nJeg håber og tror på, at jeg kan finde min vej i alt dette: som mor til et barn, der kræver støttepædagog i børnehaven, som skolelærer, der skal forholde sig til mange ting, som kone til en mand, der arbejder meget, som bonusmor til to og med en “til tider” fordømmende eks-kone, der gerne vil sætte min dagsorden, som husmor efter arbejde og hende, der gerne vil have et pænt og ordentligt hjem at slappe af i og som hende, der fornylig aborterede i 3. måned. Jeg er ikke over-kvinde, men har altid klaret mine ting, ved at få talt ud om tingenes tilstand. Dog slog hammeren alligevel – og samvittigheden nager.\nFH 5. december 2008\nDet er nok meget typisk det vi begge oplever – at den dårlige samvittighed nager og giver anledning til frustration. Du må spille med meget åbne kort nu og udtrykke din frustration til alt og alle og kort sagt bede om hjælp og samtale! Jeg havde især i starten MEGET svært ved at tale om min situation og måtte indse at jeg ikke kunne håndtere mit liv. Der skal et aføgrende mønsterbrud til for at ændre hverdagen og det kan du ikke gøre/håndtere alene. Kan din ægtefælle skrue lidt ned for arbejdsblusset i en periode og hjælpe dig? Hvis du har fysiske symptomer, skal du søge læge.\nBare nogle råd i en svær tid:-)\nTina 16. december 2008\nKære FH. Jeg er glad for at høre, at du er kommet videre. Tak for dit råd – måske jeg før lød som en grædekone, men som du skriver, er det vigtigt at dele sin frustration og få sat ord på. Pt spiller jeg med åbne kort, men på en eller anden måde falder man pludselig ind i det gamle mønster, og den eneste der kan gøre noget ved det, er dig selv. Grunden til jeg blev sygemeldt var netop fysiske symptomer, specielt hjertet, som gjorde mig meget nervøs og bange. Det var nu ikke det eneste symptom, men at lytte til hjertet blev det afgørende 🙂 Jeg var dog kun sygemeldt to uger og begyndte på arbejde sidste torsdag. Jeg er klar over, at jeg ikke er helt frisk endnu, det kan mærkes i kroppen stadig, men jeg er meget bevidst om signaler fra kroppen, og det er da en begyndelse. Jeg er også ved at bryde op med andre ting, men lige nu er det på bevidsthedsplan, og der ligger det nok et stykke tid. Det kræver meget at rydde op.\nSjovt nok havde min chef været på kursus vedr. stress og forebyggelse heraf, mens jeg var sygemeldt. Under samtale med ovennævnte, fik jeg af vide, at stress ikke var en sygdom (det blev sagt på kurset) og at det bedste man kunne gøre var at begynde på arbejde igen. Jeg var kun delvis enig. Det kan godt være at stress ikke er en sygdom i sig selv, men symptomerne kan sætte sig til sygdom og forværre ens livskvalitet. At møde på arbejde betyder meget for det sociale velbefindende og det at holde sig beskæftiget for ikke “sygne hen”, men hvornår er man klar til det? Jeg oplevede, at al tankevirksomhed og kreativitet forsvandt, at jeg ikke kunne tage stilling til selv små ting i hverdagen. Jeg oplevede også at rammes af angst – af både social karakter samt klaustrofobisk. I de tilfælde måtte jeg koncentrere mig om at trække vejret roligt for at få styr på mig selv. Jeg tror jeg har fået nogenlunde styr på det.\nJeg er dog glad for at være begyndt på arbejde igen, men også lidt nervøs for om at stressen rammer igen.\nI hvert fald tak for dine råd, jeg synes bestemt, at stress er værd at diskutere og specielt situationen med samvittigheden som følgesvend – jeg kan ikke komme på andet end: stress og stressrelaterede symptomer kræver ro.\nTak for sitet her – håber der er flere, der vil få glæde af det.\nFH 19. december 2008\nDet billede du tegner var jeg i gennem i efteråret efeter mit kollaps i juni, men du skal vide at jeg stadig – mange måneder efter – har meget svært ved at sætte grænser for mig selv, dvs. tid til ro og pauser. Jeg skal have andre til at sige til mig, at nu skal jeg tage en pause. Jeg bruger meget musik til afslapning, bl.a. Pat Metheny og Musicure (den der står på disken på apoteket) og det hjælper!Erkendelsen har taget mange måneder at få på “plads”. Jeg bruger også Bjarnes bog “Lev i nuet” og hans øvelser. De er gode, men svære at leve op til. Skriver ned dagligt, hvad der glæder og bekymrer. Har købt en iPhone og skriver dagligt i den.\nGod jul og held & lykke i 2009!\nPingback:\tBjarne Toftegård\nElisabeth Grove 26. december 2008\nTak for din julehilsen og din kommentar til Karen, ingeborg og andre.\nDu rammer rigtigt osse til min tilstand. Det er min dårlige samvigtighed, der puffer mig med psoriasis, så den er det hele tiden.\nSå jeg har arbejdet hårdt positivt tankesæt.\nsom Kristus Jesus siger Bliv ren og straks forsvinder tilstanden. Forsvinder er for mig ordet væk.\nDet virker for mig Knæene er renere hånden er næsten ren. Tak for hjælpen. Og jeg fortsætter i det positive. 😉\nannette halcrow 28. december 2008\njeg har taget stress-testen og fik 196.\njeg har haft 2 anfald på mit arbejde, første gang troede jeg at jeg fik et blodprop, jeg har svært ved at trække vejret og hiver efter den hele tiden, jeg har nu sygemeldt mig efter råd fra vagtlægen, jeg har derefter været ved egen læge, han trak lidt på skulderne og sagde at jeg skulle forsøge at ignorere det, han mener at det er angst-anfald, jeg kunne godt tænke mig at hører hvad du mener\nSvar til Elisabeth Post author 29. december 2008\nTak for dit indlæg. Med psoriasis, så ved du altid, hvor stresset du er. Du er ikke alene om at få dårlig samvittighed, men husk altid at passe ekstra godt på dig selv, for på den måde kan du være meget mere for andre. Godt at høre, at du har fundet en vej med troen. Det lyder, som du er på rette vej og blot skal holde retningen.\nPingback:\tSvar til Annette Halcrow\nKristina Hansen 31. august 2009\nHejsa, jeg har været sygemeldt fra mit arb. i 7 uger, pga. mobning. Det skal lige siges at jeg blev uddannet for 8 måneder siden, som pædagog. Det var drømme jobbet og jeg var glad for at køre langt for det.. men det udartede sig efter 3 måneder, til at de begyndte ikke at ville snakke med mig, og jeg havde ingen indflydelse på min egen stue. men nu har jeg været sygemeldt og slikker mine sår på sjælen. Jeg har søgt nyt arbejde og fik det. Jeg har lige sendt min opsigelse i sidste uge og starter på mit nye arbejde d. 1. okt. Men jeg er så nervøs. Jeg er bange for de bliver skuffet over mig og tænker “hvorfor ansatte vi hende” Det er som om, alt det vi har lært på ucsj, er forduftet, pga. jeg er så nervøs…… hvad skal jeg gøre??? Hvis der er nogle pædagoger derude, har i nogle gode råd til hvad man kan gøre med SFO børn?? Føler mig som en vildt dårlig pædagog…………..\nPingback:\tSvar til Kristina Hansen\nMaria 19. maj 2015\nHej. Jeg har været sygemeldt i seks uger med stress, angst og depression. I samråd med læge og psykolog er jeg startet i arbejde igen igår, dog kun fra 9-12. Jeg nåede det punkt hvor jeg glædet mig til at starte, få en hverdag igen. De sidste par dage inden start har jeg slappet af derhjemme uden planer overhovedet (jeg er 27 og bor alene) – og har virkelig kedet mig. Jeg startede så job igår, sov fint natten inden og det gik godt. Men igår aftes kunne jeg slet ikke sove og fik lidt angst igen. Hele dagen igår var jeg meget opmærksom på om jeg nu havde symptomer efter at være starter, om jeg var ok osv. Jeg ved ikke om jeg får psyket mig selv til ikke at sove eller om det så er fordi jeg ikke er klar til job?\nDet lyder som du var klar til at starte, og så er det et spørgsmål, om at starte på den rigtige måde. Det er helt normalt at oplever en reaktion når eller lige efter man har startet. Bliv i det små, indtil din krop har vænnet sig til at starte. Så ville det være godt med teknikker til at håndtere din reaktion/angst. Det er nok vigtigt at du lige i begyndelsen flytter fokus lidt væk fra symptomerne, og blot acceptere dem, uden at bekymre dig om dem.


Assassin's Creed: Rogue Remastered xbox one → Køb billigt her - Gucca.dk\nDet mørkeste kapitel i Assassin's Creed serien, Assassin's Creed Rogue er blevet optimeret til Xbox One og PlayStation 4. Du kan nu spille i 4k på PS4 Pro og Xbox One X, 1080p på PS4 og Xbox One,... Læs mere.\nFør: 239,95 krSpar 60,00 kr (25%)\nDet mørkeste kapitel i Assassin's Creed serien, Assassin's Creed Rogue er blevet optimeret til Xbox One og PlayStation 4. Du kan nu spille i 4k på PS4 Pro og Xbox One X, 1080p på PS4 og Xbox One, og du får teksturer i højere opløsning end tidligere, forbedrede skygger og belysning og en række af andre grafiske forbedringer.\nDet 18. århundrede, Nordamerika. Midt i kaoset og volden under den franske og indiske krig undergår Shay Patrick Cormac, et frygtløst ungt medlem af broderskabet Assassin's, en forvandling, der for evigt vil forme fremtiden for de amerikanske kolonier. Efter en farlig mission, der går grueligt galt vender Shay ryggen til broderskabet, der som modsvar forsøger at slå ham ihjel. Shay, der nu er kasseret af dem, der engang kaldte ham for bror, tager ud på en mission for at destruere alle dem, der gik mod ham, så han kan blive den mest berygtede Assassin Hunter i historien.\nI Assassin's Creed Rogue Remastered vil du opleve den langsomme forvandling fra Assassin til Assassin Hunter. Følg din egen tro og tag afsted på en ekstraordinær rejse gennem New York City, vilde floder og langt væk til de iskolde vande i Nord Atlanten i forsøget på at nå dit ultimative mål - nedlægge Assassins for alvor.\nAssassin's Creed Rogue Remasered inkluderer to bonus-missioner fra det originale spil "The Armor of Sir Gunn Quest" & "The Siege of Fort de Sable," the "Master Templar" & "Explorer" pakker inkluderer et specielt outfit, våben og genstande, der kan brugertilpasses.\nDen smukkeste udgave af spillet. Spil Assassin's Creed Rogue med optimerede visuelle forbedringer på nye platforme.\nBliv den mest berygtede Assassin Hunter i historien! Oplev Assassin's Creed universet fra en Templars perspektiv. Spil som Shay, der, udover at have dødsensfarlige Master Assassin evner, også besidder evner og våben, der aldrig er set før.\nSynk langsomt ned i mørket. Vær vidne til Shays forvandling fra en eventyrlysten Assassin til en barsk og engageret Templar, der er villig til at nedlægge sine tidligere brødre.\nForbedret marine-gameplay. Assassin's Creed Rogue bygger på den prisvindende marine-oplevelse fra Assassin's Creed IV Black Flag. Kæmp dig vejen gennem de iskolde vande i det nordlige Atlanten.\nVed Internethandel er det meget vigtigt, at sikkerheden er i orden, og det er derfor et område, vi prioriterer højt. NETS er din garanti for sikker betaling på Internettet, og vores løsning for Internetbetaling er naturligvis NETS godkendt. Derfor er det at handle og betale hos Gucca.dk altid helt sikkert.\nVi har altid 30 dages fuld returret, og det uanset hvilken type vare du måtte have købt hos os. Så hvis du har fortrudt dit køb, og ikke måtte ønske at beholde varen, så kan du med god samvittighed returnere den uønskede vare til os, og så refunderer vi pengene. Før du sender returvaren tilbage, er det en fordel, hvis du først tager kontakt til os.\nVi har den klare holdning, at det er vigtigt, at du som kunde får dit produkt leveret hurtigt og sikkert. Det betyder, at hvis varen er på lager, så får du den leveret indenfor 1-2 hverdage. På vores webshop kan man se lagerstatus ud for det enkelte produkt, så du kan altid se, om vi har det på lager. Er du i tvivl om lagerstatus eller leveringstiden, så anbefaler vi, at du ringer eller sender en e-mail til os.\nDer er mange betalingsmuligheder, når du handler hos os, og du vælger selv, hvordan du vil foretage betaling. Du skal naturligvis benytte den betalingsform, der passer lige til dig. Lige meget hvilken betalingsform, du gør brug af - kan du være tryg og sikker. Du får alle betalingsmuligheder her. Vær opmærksom på, at kreditkort har den fordel, at det først er på dagen hvor vi afsender dit produkt, at pengene trækkes fra din konto.\nSkulle det ske, at du har spørgsmål undervejs, ringer eller skriver du naturligvis bare til os. Du kan sende e-mail eller ringe til os på hverdage mellem 10-15, og vi er altid klar til at give dig kompetent hjælp med smil på læben og godt humør.\nVi giver dig naturligvis mulighed for at tracke din forsendelse hele vejen til du har den i hænderne. Efter gennemførsel af dit køb kan du besøge din egen ordreside. På din ordreside kan du følge med i, hvornår vi afsender dit produkt. Og i det øjeblik vi afsender din pakke, modtager du en mail med leveringsinformation fra os.\nAssassins Creed - Spil\nAssassin's Creed: Rogue Remastered, Til Xbox One, Xone, Xbox 1, Xboxone, Xbox1\nDin anmeldelse af Assassin's Creed: Rogue Remastered\nproduct_stock_yes product_offer_yes product_preorder_no\tproduct_buyable_yes product_group_xbox one path__forside path__spil path__xboxone path__action path__assassinscreed path__assassin'screed:rogueremastered\n239,95 krDesperados 3 - III - Xbox One\n139,95 krAssassin's Creed: Chronicles - Nordic - Xbox One\n399,95 krAlekhine's Gun - Xbox One\n139,95 krAlien: Isolation - Xbox One\n49,95 krDeus Ex: Mankind Divided - Xbox One


22 marts 2016 af Thomas Hviid\nJernmanden Thor Hansen\n68-årige Thor Hansen måtte hasteindlægges under de norske mesterskaber i Dublin med hjerteproblemer - men vendte tilbage samme dag med et cash til følge.\nEt godt stykke over tusind nordmænd var i sidste uge rejst til Dublin for at spille de årlige norske mesterskaber.\nSelvom man sidste år fik lov til at afholde de norske pokermesterskaber på hjemlig grund, har man valgt at beholde et mesterskab i udlandet, da man her kan spille flere sideturneringer.\nBlandt spillerne ved turneringen var legenden Thor Hansen, også kendt som norsk pokers gudfar. Han har siden 2012 kæmpet med en kræftsygdom, hvor lægerne i første omgang kun gav ham to år mere at leve i.\nKemobehandlinger har holdt sygdommen i bero, og faktisk har Hansen haft det bedre end længe.\nVille have været sjovt at prøve en hjertestarter!\nOvervejede at standse hjertet klinisk\nDet var dog lige ved at blive alvorligt, da Hansen begyndte at få det dårligt natten til lørdag under mesterskaberne. Han blev hastet til hospitalet, hvor lægerne kunne konstatere, at den var gal.\n- Mit hjerte gik bananas, og pulsen varierede mellem 150 og 300 slag i minuttet. Lægen sagde, at det var alvorligt, og at det var godt, jeg var kommet på hospitalet, fortæller Thor Hansen.\nHan havde følt sig lidt træt på det seneste og troede, at det var kræftsygdommen, der var årsagen. Det var i stedet hjertet, der var problemet, og lægerne overvejede at klinisk standse Hansen hjerte for derefter at genstarte det.\nHeldigvis fik han det bedre efter at have modtaget noget medicin, og den 68-årige Hansen kunne forlade sygehuset senere om lørdagen.\n- Det havde ellers været sjovt at prøve en hjertestarter, det er jo noget jeg kun har set på film, sagde Hansen til norsk TV2 med galgenhumor.\nThor Hansen vendte tilbage til turneringen sammen dag, hvor det faktisk lykkedes ham at spille sig i pengene i en turbo-turnering.\n1.268 deltog i Main Event ved de norske mesterskaber, og vinderen blev Ståle Eggen. Han kunne tage €151.280 (lidt over 1,1 millioner kroner) med hjem fra Dublin.


Flugten - På vej - Movellas\nEndelig fik Kimo startet bilen. Det tog en krig at få den startet, men det lykkedes. Vi vidste ikke, om vi havde nok benzin på, men vi kørte derudaf. Det var en ren ødemark over alt, og overraskende nok; uden nogle rumvæsner Men vi var stadig ikke sikre. De kunne være hvor som helst. Det var svært at køre mange steder, fordi vejene var helt smadrede, og der lå biler, sten osv.\nVi var nået et godt stykke, inden der skete noget. Men lige pludselig ser Kimo et rumvæsen. Vi kan ikke helt se, hvad det er, men af det vi kan se, ligner det en robot. Mit hjerte pumper som aldrig før, og mine tanker flyver igennem mit hoved. Jeg aner ikke, hvad vi skal gøre. Med ét begynder bilen at stoppe og sige nogle underlige lyde: den var løbet tør for benzin. Vi håbede på, at den ville forsvinde, men det gjorde den ikke. Vi besluttede os derfor så at gå ud og tjekke, om vi kunne se, hvad den lavede. Den var enorm, og det så ud som om, at den spiste nogle biler og andre mekaniske ting. Det lignede, den sad ovenpå en tankstation. Men hvordan skulle vi få den væk?\nJeg kiggede mig rundt omkring, og der var næsten kun smadrede bygninger, nogle af dem stod dog stadig. Jeg spottede en sten, tog den og kastede den lidt væk for at lokke den væk. Det virkede! Den sprang med et skræmmende langt hop over mod lyden. Det gav et sus i maven, da den hoppede. Vi løb derover for at se, om det virkelig var en tankstation. Det var det heldigvis. Der var ingen i tankene, så vi tjekkede lidt rundt omkring for nogle dunke. Vi skyndte os alt hvad vi kunne, og til sidst fandt vi en. Der var ikke meget i, men nok. Vi løb hen til bilen for fuld hammer, fyldte den og satte os ind. Vi kunne lige se robotten fra bilen, den så ud til at være færdig. Den gik hen mod tanken igen, gik lidt ned i knæene, satte af i voldsomt hop og fløj afsted. Vores adrenalin faldt med et sus. Vi kørte alt, hvad bilen kunne trække.


The Kindergarten Teacher Blu-Ray Film → Køb billigt her - Gucca.dk\nBørnehaveklasselæreren Lisa Spinelli er kørt sur i sit job, men en dag opdager hun, at ét af børnene i børnehaveklassen, den femårige Jimmy har et skjult talent for poesi. Hendes nysgerrighed for... Læs mere.\nBørnehaveklasselæreren Lisa Spinelli er kørt sur i sit job, men en dag opdager hun, at ét af børnene i børnehaveklassen, den femårige Jimmy har et skjult talent for poesi. Hendes nysgerrighed for drengens talent intensiveres og vokser hurtigt til en besættelse, og den uvished, som opstår, kryber ind under huden.\nDen Oscar-nominerede Maggie Gyllenhaal i sit livs rolle i Sara Colangelos nervepirrende psykologiske drama, som vandt prisen for bedste instruktion ved Sundance-festivalen.\nHos os vægter vi sikkerhed højest, og vi ser den, som det aller vigtigste element ved online handel. NETS har godkendt vores online betalingsløsning, og det fungerer som din garanti for sikkerheden bag din betaling på Internettet. Derfor er handel og betaling hos os fuldstændig sikkert.\nDe 30 dages returret er naturligvis gældende for alle varer hos Gucca.dk. Så fortryder du af en eller anden grund købet, og alligevel ikke måtte ønske at beholde din vare, kan du naturligvis returnere dine varer og få dine penge retur - uden spørgsmål. Du kan med fordel kontakte os, inden du returnerer din vare.\nVi ønsker ikke at lade dig vente for længe på dit produkt, og vi har derfor fokus på at sikre levering på kortest mulig tid. Du har din vare i hænderne indenfor 1-2 hverdage, hvis den er på lager. Du kan altid se den nøjagtige lagerstatus på den enkelte vare. Vi sidder klar ved telefonen og på e-mail, hvis du har spørgsmål til lagerstatus og leveringstid.\nI vores shop har du mulighed for at betale på forskellige måder. Den betalingsform der passer bedst til dig, er selvfølgelig den du bør gøre brug af. Uanset hvilken betalingsform, du vælger - så kan du altid være tryg og sikker. Se alle vores betalingsmuligheder ved at klikke på linket. Vælger du betalingskort, har du den fordel, at pengene først bliver trukket fra din konto, den dag din vare sendes afsted til dig.\nHvis der opstår problemer eller spørgsmål, imens du besøger vores shop, ringer eller skriver du naturligvis bare til os. Vi er ved telefonerne og besvarer e-mails alle hverdage imellem 10-15, og med godt humør og et smil tager vi imod din henvendelse.\nHvis du køber hos Gucca, har du altid mulighed for at følge forsendelsen. Når dit køb er helt fuldendt, kan du efterfølgende få adgang til din egen personlige ordreside. Du kan følge med i, hvornår vi afsender din forsendelse, på din personlige ordreside. Og i det øjeblik vi sender din pakke, vil du få en mail med leveringsinformation fra os.\nVores brugere har bedømt The Kindergarten Teacher Blu-Ray til 5 ud af 5 stjerner - baseret på 1 bedømmelse og 0 anmeldelse\nproduct_stock_yes product_offer_no product_preorder_no\tproduct_buyable_yes product_group_bluray path__forside path__film path__blurayfilm path__drama path__thekindergartenteacher\n99,95 krThe Kindergarten Teacher - DVD\n179,95 krPagten - Karen Blixen - DVD\n179,95 krMargrete Den Første - DVD


find coach Jette Gerding og få coaching i københavn og storkøbenhavn | CoachingTeam.dk\nCoachingTeam.dkProfessionel kontakt til certificerede coachesKøbenhavn\nFå en Coachprofil\nJette Gerding Udskriv til printer\n/ Send som email\nSlip af med stress og spændinger snarest!\nJette Gerding driver sin egen rådgivningsvirksomhed med Stress- og Life-coaching, hvor hun især fokuserer på at hjælpe mennesker med at håndtere og forebygge stress. Med Jette som din personlige coach vil du finde vejen til et godt og ustressende liv. Hun er certificeret stresscoach fra Bjarne Toftegård, Forebyg Stress, samt certificeret coach og NLP-practitioner fra Pete Andersen.\nHun er endvidere medlem af International Coach Federation (ICF), og arbejder efter deres etiske regelsæt.\n“Jeg møder ofte mennesker, der synes, de har for lidt tid. De føler ikke, de kan få hverdagen til at hænge sammen og har svært ved at skabe balance i deres ønsker for familie, arbejde og fritid – og det kan føre til stress. Jeg arbejder med det hele menneske i min stress-coaching, og du vil opleve, at du opnår en forbedring af både arbejdsliv, familieliv og helbred.”\n- Min coaching bygger på stress-ekspert Bjarne Toftegårds velafprøvede program til opnåelse af et liv i balance. Tusinder af mennesker har gode erfaringer med denne form for stress coaching. Jeg har selv oplevet stress, og har mærket den personlige gevinst ved stress-coaching. Min gevinst var – og er – et vidunderligt liv i balance, og det kan du også få.”\nKontakt Jette i dag, og få en gratis og uforpligtende telefonsamtale om din situation og en afklaring af eventuelle stress-symptomer.\nTelefon: 2245 1489\nSådan er coaching:\nTilmeld dig vores nyhedsbrev her og få de smukkeste definitioner på succes:\nLæs nyeste artikler\nFlere klienter og mere og bedre uddannelse!\nOverlevelsestur uden overlevende\nKan man lytte til sig selv og andre på samme tid?\nSe de flittigste skribenter\nOle Conrad Kondrup (2 artikler)\nAnita H. Mikkelsen (2 artikler)\nSanne Aborg Nielsen (1 artikler)\nTjek udvalgte coaches\nOle Conrad Kondrup\nAllan Vind Jensen\nKim Terje Bodenskjold\nTil toppen af sidenCopyright © 2013 Life Management Aps · C/O Andersen · Ved Kanalen 9, 6.tv. · 1411 København K · Log ind


Hugos nåle (alternativinfo)\nHUGOS NÅLE & Det alternative gennembrud\nEt portræt af akupunktøren og opfinderen Hugo Nielsen\nDen danske befolkning bruger i stigende grad alternativ behandling. Mindst hver tredje dansker, ifølge undersøgelser. Alligevel er dialogen mellem sundhedsvæsenet og de alternative præget af fordomme og nedladenhed.\nAkupunktøren og opfinderen Hugo Nielsen fra Gram har med sine nåle og med sit Cell Com apparat længe været en central og omstridt figur. Mange, ikke mindst mange kræftpatienter, har igennem årene været ham dybt taknemmelige, mens andre - ikke mindst læger - har set på hans arbejde med stor skepsis. For hvad er det han gør?\nI bogen træder en række patienter frem og fortæller deres historie, blandt andet en læge der er blevet hjulpet af Hugo Nielsen.\nHugo Nielsens metoder har været genstand for stor opmærksomhed, ikke mindst i udlandet, og for nylig har en bulgarsk professor og en dansk biokemiker påvist effekten af hans behandlinger.\ner et portræt af Akupunktøren og opfinderen Hugo Nielsen. Og samtidig er det en redegørelse for Det alternative gennembrud, der finder sted i disse år. Oplysende og underholdende skriver videnskabsjournalisten Jesper Madsen om svære sammenhænge, om sundhed og sygdom, og om muren mellem den alternative verden og sundhedssektoren. En mur som er i færd med at blive brudt ned, fordi befolkningen vælger de alternative behandlingsformer og i øjeblikket prøver sig frem for egen regning og risiko.\nLægevidenskabens eneherredømme og monopol på sundhed nærmer sig sin afslutning. Hugos nåle har været med til at prikke hul i muren. Befolkningen vil i nær fremtid få lov at vælge. Tusinder har allerede nu valgt Hugo Nielsens nåle.\nForlaget Hovedland (1999)\nISBN 87 7739 425 9\nVejl. pris: 168 kr.\nBogen kan købes hos boghandleren.


Singer/Songwriter | Songcrafter\nEt medrivende nyt album, man forsvinder i. Hvor musikken og ordene tager en i hånden og med ud på en rejse, hvor glødende klavertoner, hurtige beats og blændende guitarsoloer får en til at lytte efterKOM VI LØBERs nye album Parafrase er en samling melodiske hverdagsfortællinger, om livets små og store eksistentielle temaer og om tiden…\n“I kraven, i knoglen” er den nyeste single fra KOM VI LØBER. Singlens upbeat og feststemte rock-melodi rummer på samme tid en melankolsk sansning og en tilbageskuen til livets og ungdommens umiddelbare stunder. Et ønske om at finde tilbage til umiddelbarheden, som er svær, set fra den voksnes perspektiv. Den nye single følger efter numre som…\nInspireret af rummene i to adskilte verdener, og duoens musikalske bånd, er musikken farvet af beton, glas, græs og himmel. Som drager fanget i vinden – tøjrede og alligevel frit svævende.”Turn” er en samling af tre genfortolkede sange fra danske Ida Wenøe og skotske Samantha Whates´ bagkatalog plus en helt ny sang – Safe &…\nIda Wenøe vinder DMAKæmpe tillykke til Ida Wenøe som netop har vundet en Danish Music Award for “Årets Danske Rootsnavn 2021”. Skønt at se hende få anerkendelse for sine fremragende sange og enestående evne til at fange folk med sin musik både på plade og til koncerter. Ida er i fuld gang med indspilningerne til…\n”Vi er sandet” leger i ord og lyd med den menneskelige erfaring. Nærmere bestemt erfaringen af at være et forgængeligt stykke natur, der reddes fra at gå under ved at give slip og give sig hen i et andet menneskes slipstrøm. På sin nye single dykker KOM VI LØBER (Lone Slot Nielsen) som vanligt ned…\nThe Inevitable End part I-V er et kald til omtanke. Albummet er vokset ud af en uro i betragtninger og erfaringer. Maria kan se landmanden forgifte markerne uden for sit vindue, hun har hørt isen knirke på Grønland, hun har aborteret – betragtet og mærket det lille og det store perspektiv. Med The Inevitable End…\nIda Wenøe: “Echoes” – ny single med lyd af minder og lånte stemmer\nEchoes hedder den nye single fra Ida Wenøe, og den består af to stærke halvdele. En lavmælt men intens åbning med Idas stemme og fingerspil på hendes elektriske Guild fra ´59 brydes midtvejs, når resten af bandet sætter ind og driver sangen fremad og tilfører den en mørk og dramatisk sound, der lyder som lige…\n‘The Airport’ – stærk ny single fra Lena Anderssen\nTag med, når den nye single ‘The Airport’ fra færøsk/canadiske Lena Anderssen går på vingerne Med sin melodiske og akkordmæssige rigdom trækker “The Airport” klare tråde tilbage til 70’ernes musikalske sound med et 30 mands strygeorkester og lækre hornarrangementer som modspil til Lenas sødmefulde vokal. Studiemusikerne er plukket fra allerøverste hylde, herunder trommeslager Matt Chamberlain…\nSlow Coming Alive: På en gang tidløs og oppe i tiden\nDu fanger det måske ikke ved første lytning af Mirja Klippels sange, men det er storebudskaber og temaer, hun behandler i sin sangskrivning, der på én og samme gang er tidløs ogoppe i tiden. Som nu pladens titelnummer ”Slow Coming Alive” (se den vilde video her), der påoverfladen handler om en egoistisk mand, der får…\n“No Words”: Ny single er et håbefuldt kald til omtanke fra MALMØ\nSinglen ’No Words’/The Inevitable End, Part IV og den tilhørende artvideo udgør den fjerde af fem forudsigelser om verdens ende. Sangen er inspireret af vores stadige bevægelse væk fra det naturlige mod det kunstigt skabte. Som mennesker er vi en del af naturen, vi kommer af den. Vi er alle grene fra det samme træ,…


Efter 14 timer på dansk jord vandt Bears-reserver i Næstved | Sport | stiften.dk\nHayden Dalton scorede hele 35 point da Bakken Bears overraskende vandt i Næstved med et halvt reservehold. Arkivfoto: Kim Haugaard\nBakken Bears satte fredag aften en lille streg under, at de ikke kun har Basketligaens bedste spillere - men også den bredeste trup. De vandt i Næstved i grundspillets sidste kamp og skal nu møde Værløse i kvartfinalen.\nBASKETBALL: Det er efterhånden svært at se, hvad der skal stoppe Bakken Bears i den danske liga.\nFredag havde århusianerne rejsetider, Europa-kamp i benene og et stort frafald imod sig, men alligevel vandt de på udebane over Team FOG Næstved, der ellers drømmer om at komme i en DM-finale.\nBakken Bears-truppen kom først klokken fem natten til fredag hjem fra Israel - hvor de onsdag slog Ironi Ness Ziona. 14 timer senere stod en håndfuld af spillerne fra den tur i Næstved klar til grundspillets sidste kamp sammen med fire Ebaa-spillere.\nOg på trods af, at de sparede syv af de største profiler, blot var ni spillere, var usammenspillet og givetvis halvtrætte, så formåede de altså at besejre hjemmeholdet efter et flot comeback i anden halvleg.\nBakken Bears gik til pause foran 45-41. Men de kom hurtigt bagud med 16 point efter pausen og det så ud til at tanken løb tør. Men med amerikanske Hayden Dalton (35 point, syv rebounds og seks assits) i spidsen skød århusianerne sig tilbage i kampen og gjorde ydmygelsen af Næstved en realitet.\nKampen havde ingen betydning for tabellen, hvor Bakken Bears slutter som etter i grundspillet.\nI DM-kvartfinalen skal de møde Værløse fra Pro B. Første kamp spilles fredag i Aarhus og de næste to spilles henholdsvis fredag og søndag ugen efter.\nTeam FOG Næstved kan i øvrigt se frem til en DM-kvartfinale mod Ebaa og tre af de spillere, som besejrede dem for Bakken Bears denne fredag. Her er sjællænderne dog store favoritter, ikke mindst fordi profilerne David Kristensen og Sylvester Berg ikke må deltage for to hold i slutspillet og stiller op for Bakken Bears.\nTeam FOG Næstved - Bakken Bears 88-93 (41-45)\nBakken Bears: Hayden Dalton 35, Liam Churchil Sørensen 18, David Kristensen 13, Thomas Lærke 8, Magnus Møllgaard 8, Morten Sahlertz 5, Sylvester Berg 4, Chris Christoffersen 2, Jacob Vistisen 0.


Model for en uge – Stefan Grage\nDe sidste eksamener i denne omgang blev holdt i torsdags, og sommerferien ligger lige om hjørnet.\nDet har været et begivenhedsrigt semester: For anden gang har min kollega, Steen Carlsen, og jeg kørt valgfaget digitalt design og indhold på Multimediedesigneruddannelsen på KEA. Faget er så småt ved at finde sin form, og de studerende har arbejdet godt med en blanding af Webdesign (Bootstrap og WordPress), Indholdsproduktion (tekst, foto og video), SoMe, Søgemaskiner mv.\nEn af de øvelser, jeg personligt har haft det sjovest med i løbet af semestret, var at få de studerende til at tage et portrætbillede af mig, som skulle udstråle min personlighed.\nJeg lagde vægt på at jeg gerne ville have noget, der var “uperfekt.” Mit visuelle univers er ikke ren minimalisme;-) Og så fik jeg vist nævnt at jeg godt kan lide farven lyserød.\nAnyways: Se galleriet nedenfor – der kom en række interessante portrætter ud af det!


Siger arbejderne nej, siger Danmark nej\nAPKs formand Dorte Grenaas tale på Rød 1. maj i Odense\nArbejderpartiet Kommunisterne er et nyt parti, stiftet på en kongres her i påsken. APK er et resultat af de sidste 10 års kamp for at samle kommunisterne i ét parti.\nEn sej proces. Og derfor er det glædeligt at se, at her på Fyn har de aktive kommunister lagt tidligere splittelse bag sig og samlet sig omkring det nye - APK.\nMed det er grunden lagt til det 21. århundredes kommunistiske parti. Og dermed, at et socialistisk Danmark rykker nærmere. Kapitalismen har haft sin chance - og den duer ikke. Det er monopolernes paradis - de riges paradis. Men kapitalismen sikrer aldrig de mange. Arbejdsløshed, kriser og krige - det er kapitalisme.\nI går blev der holdt en hel anden slags kongres her i Odense. Det var Nyrup og den socialdemokratiske partitops. 97% af den socialdemokratiske kongres står bag et ja til euroen - et ja til mere Union.\nNyrup og Unionspolitikerne siger, vi skal stemme ja for at sikre trygheden, at euroen vil være et værn mod international spekulation - og dårlige økonomiske tider.\nEuroen og Unionen skaber tryghed for monopolerne - ikke for befolkningen. Euroen er international spekulation. Spekulation i at blive en ny økonomisk supermagt. Spekulation i, at de store arbejdsgivere - de europæiske monopoler - kan æde sig endnu federe, blive endnu rigere, få endnu større markedsandele.\nEuro’en betyder tryghed for arbejdsgiverne. Tryghed - og gode penge og diæter til den horde af EU-bureaukrater og politikere, der lever højt på det stadig større unionsmaskineri i Bruxelles.\nNyrup og unionspolitikerne siger, vi skal stemme ja for at bevare velfærden, for at sikre de svageste i samfundet.\nVi har levet længe nok - endda alt for længe - i den Union til at tro på, at Unionen vil bevare noget som helst velfærd for arbejderne her i landet. UnionsDanmark har flænset og flået i de rettigheder og velfærdsgoder, den danske arbejderklasse har tilkæmpet sig.\nBare mens Nyrup har siddet ved magten, er arbejdsløses ret til dagpenge faldet fra 9 år til ét år, og så er det ellers i tvangsarbejde, hvorefter man bliver smidt helt ud af dagpengesystemet og over på bistand. Skal det kaldes velfærd?\nEr det velfærd, når den, der kun har sin folkepension, ikke kan få den til at strække til at købe den nødvendige medicin? Når ældre ikke kan få ordentlig hjemmehjælp?\nEr det velfærd, når unge under 25 år ikke har de samme sociale rettigheder som andre og diskrimineres, alene fordi de er unge?\nEr det velfærd, når forrige århundredes uligeløn til kvinderne forsat eksisterer og endda vokser? Når kvinder får 20 % mindre i løn - alene fordi de er kvinder?\nAt påstå, at Unionens velfærdspolitik sikrer de svageste i samfundet, er en løgn, der er til at tage og føle på.\nDen nye unionstraktat, der kommer i december, betyder bl.a. øget fælles socialpolitik, fælles arbejdsmarkedspolitik, fælles skattepolitik.\nDet er dyrt at sige ja til den form for velfærdspolitik, medmindre tegnebogen rækker til alverdens privatforsikringer og brugerbetaling.\nOg mens de smisker om velfærd, er Unionen i fuld gang med at udvikle sig til en militær supermagt. Den nye traktat betyder fælles europæisk hær. En topmoderne EU-udrykningsstyrke på 60.000 mand til at starte med. Milliarder af euro skal bruges på oprustning, krigsindustri, død og ødelæggelse. Tusindvis af liv skal ofres for at forsvare Unionens interesser.\nVi skal sige ja for at bevare arbejdspladserne, lyder det.\nMen kære venner, Unionen er jo et stort privatiseringsparadis - for aktionærerne.\nBevare arbejdspladser? Der sælges arbejdspladser som aldrig før. Multinationale monopoler som ISS overtager den ene offentlige arbejdsplads efter den anden, lønnen bliver dårligere, arbejdstempoet skruet op i et vanvittigt stressniveau, og hver eneste gang betyder det fyringer og rationaliseringer.\nOg der sælges ikke bare arbejdspladser. Kontrollen over helt centrale dele af samfundsudviklingen som energi, telekommunikation, transport sælges til multinationale koncerner.\nAfgivelse af Danmarks suverænitet og selvbestemmelse sælges i Unionen.\nUnionspolitikerne, arbejdsgiverne, LO-toppen og hele magteliten siger, vi skal stemme ja. Men vi stemmer nej den 28. september.\nArbejderne gør en forskel. Siger arbejderne nej, så siger Danmark nej.\nSiger Lindø nej, siger slagteriarbejderne, rengørinsassistenterne, buschafførerne, kassedamerne, hjemmehjælperne og alle de andre nej - så bliver det et nej.\nLad os bruge denne 1. maj til at give hinanden håndslag på, at hver eneste dag frem til den 28. september bruges på at sikre nej’et!\nDet udtrykker ikke kun danske arbejderes vilje. Rundt om i hele Unionen går arbejdere i kamp mod Unionspolitikken - men de bliver ikke spurgt, om de siger ja eller nej. Arbejderne og befolkningen i de nye kommende EU-lande i Østeuropa bliver ikke spurgt, om de vil være med eller ej. Og modstanden mod Unionen er stor. Vores nej vil være et konkret udtryk for international solidaritet.\nStop monopolerne - bureaukraterne - unionspolitikerne!\nSig NEJ den 28. september!


Aarhus Mølle - AarhusWiki\nAarhus Mølle lå ved Vester Allé.\nAarhus Mølle i 1800\nAarhus Mølle nævnes første gang i 1289, men om den er ældre end det vides ikke. Selve anlægget har udviklet sig meget gennem tiden. Det kompleks som findes i Den Gamle By under navnet Aarhus Mølle består af et stuehus, en maltmølle og en staldbygning. Stuehuset stammer fra omkring 1700 og møllen fra 1782. Staldbygningen er fra 1600-tallet.\n1 Driften af Aarhus Mølle\n2 Familien Weis\n3 Møllenavne i Aarhus by\n4 Ejere af Aarhus Mølle\nDriften af Aarhus Mølle\nAarhus Mølle blev drevet med vandkraft indtil 1861, hvor den gik over til damp som drivmiddel. I den tid, møllen blev drevet med vandkraft, brugte man Aarhus Å som kilde til vandet. Åen blev også kaldet Mølleåen. Der lå også en dam, Mølledammen, som blev brugt til anlægget ved møllen. Dammen blev nedlagt i 1873.\nAarhus' borgere og bønder havde pligt til at benytte Aarhus Mølle, hvor de skulle betale afgift af det korn og malt, de fik malet. Der blev malet mel på møllen frem til 1873. Mølledriften ophørte helt i 1913\nAkvarel af Betha Weis forestillende Aarhus Mølle, 1860\nI 1889 døde Andreas Weis, og møllen blev overtaget af hans søn Ernst Weis. Ernst Weis og hans kone, Wilhelmine Weis boede på møllen, indtil hendes død i 1926, hvor hun testamenterede bygningerne til Den Gamle By.\nAarhus Mølle i 1900\nMøllenavne i Aarhus by\nAarhus Mølle har givet navn til en del forskellige steder i Aarhus:\nMølleport var den byport, som lå på hjørnet af Vester Alle og Vestergade tæt ved Aarhus Mølle. En del af vejen ved Vestergade hed indtil 1910 Møllegade. Mølleport blev oprettet i 1700-tallet.\nMølleparken er et bebyggelsesområde, som er anlagt oven på Mølleengen, som området hvor Mølledammen lå kom til at hedde. Efter at mølleanlægget blev fjernet, blev området brugt til park, og senere kom blandt andet Hovedbiblioteket til at ligge der.\n1581-????: Anders Possin – byggede en ny mølle\n1644-1753: Jens Jensen Wissing køber møllen, og den er i slægtens eje indtil Jens Wissing bliver myrdet Aarhus Mølle og den overgår til hans enke, Marie Wissing.\n1753-????: Christian Henrich Grotum blev gift med Jens Wissings enke.\n????-1773: Lars Christian Meulengracht (????-1773) overtog efter sin halvbror, Christian Henrich Grotrum. Kunne ikke forvalte møllen og druknede sig i Mølledammen.\n1790–1793: Frederik Christian Dahl og Christian Faurschou havde penge i Lars Christian Meulengrachts fallitbo og overtog møllen som betaling.\n1793–1805: Frederik Christian Dahl driver møllen alene.\n1805–1815: Johannes Dahl overtager møllen efter sin far, Frederik Christian Dahl.\n1815-1817: Kjerstine Dahl født Fogh - enke efter Johannes Dahl.\n1817-1839: Christian Guldager, gift med Kjerstine Dahl.\n1839-1846: Kirstine Dahl driver møllen videre efter sin mands død.\n1846-1889: Andreas Severin Weis\n1889-1912: Ernst August Weis\n1912-1926: Wilhelmine Weis\n”Den gamle By i Aarhus” af Peter Holm fra 1945\nOm Aarhus Mølle på Den Gamle Bys hjemmeside\nHentet fra "https://aarhuswiki.dk/mediawiki/index.php?title=Aarhus_Mølle&oldid=35432"\nDenne side blev senest redigeret 15. juni 2018 kl. 21:05.


Bsss ... X Factor for hvepse. Jeg har det, der skal til. Jeg har summet mig til det helt rigtige. Et job, hvor jeg bliver set og hørt.\n18/04/2008 (3599 hits)\nTankefeltterapeuten TFT-Theis ”banker” fobier ud af kroppen på sine klienter ved med fingrene at slå let på nogle meridianpunkter eller ”tankefelter”, mens klienten fokuserer på angsten. Men da han vil demonstrere sine evner på en højskoledeltager med en skrækkelig hvepsefobi, vil det ikke lykkes. Klienten bliver ikke bange. Der mangler noget. En hveps. Selv om Theis sætter tungen til nederste tandrække og presser et vådt ”bsss” ud mellem sine let sammenpressede læber, får kvinden ikke kontakt til sin angst for hvepse. Hun begynder i stedet at grine ved synet af Theis med opspilede øjne og spytfugtige læber, som bsss’er det bedste, han kan. ”Der er altså gået en skuespiller tabt i dig,” udbryder hun.\nNu har TFT-Theis besluttet at afholde en audition for hvepse, en hvepsenes X Factor. Vinderen får den ære at blive Første Fobihveps hos tankefelteksperten.\nDet er her, jeg flyver ind i billedet. Jeg har fået mit livs chance for at vinde det fuldendte job. Der er udsigt til mine drømmes mål: At slippe for at knokle i flok for dronningen, blive slået til, flygtet fra og set ned på og ende mine dage som skidefuld druknet hveps i en fadbamse eller som sukkerchok-offer efter at være faldet i marmeladefælden i september.\nVi er 5000 gulstribede og lettere behårede deltagere i konkurrencen, og Theis får i dommerpanelet hjælp af en biolog og en summeterapeut. Den ene kandidat efter den anden ryger ud, for summeterapeuten kan godt høre forskel på talent og uduelighed og har ikke svært ved at sige sin mening. Heldigvis går jeg videre til finalen. Mine gule led rasler af nervøsitet, men jeg følger med de bioenergetiske strømninger, lader kroppen vibrere af sig selv og bsss’er mine smukkeste summerier.\nDa jeg bliver udråbt som vinder af hvepsenes X Factor, er resten af mine liv lagt i faste rammer, og det nye arbejde som Første Fobihveps giver mening. En stakkels hvepseangst kvinde kommer til konsultationen. Da hun var lille, blev hun stukket af en hveps inde i øret. Hun hører stadig min forfaders summen og tror, at den stygge oplevelse vil gentage sig, når der kommer en hveps hen i nærheden af hendes ører. Theis beder mig i begyndelsen om at flyve mod vinduet og summe, men blive derovre, mens han vender hendes batterier og banker hende under øjnene og under næsen og beder hende om at fokusere på sin angst. Efterhånden som angsten bliver mindre, får jeg lov at forlade vinduet og summe rundt i lokalet. Dejligt at strække vingerne ud og få lov at prale med min store brod. Kvindens øjne følger mig angst, men pludselig ændres deres ansigtsudtryk, og jeg mærker selv, uden Theis’ instruktion, at jeg nu kan flyve tættere på. Det ender med, at jeg får lov at kravle ind i øret på hende, mens hun jubler: ”Åh, hvor det kilder!” Jeg elsker at summe i ører. Det forstærker lyden på sådan en sjov måde, og jeg føler mig som en mægtig kunstner.\nJeg har det, der skal til. Jeg har summet mig til det helt rigtige. Et job, hvor jeg bliver set og hørt. Jeg får anerkendelse og bliver brugt. Min krop bliver studeret og fundet smuk, og jeg får lov at bruge min stemme og blive mødt på mit kunstneriske udtryk. Jeg får hver dag vendt mistro og angst til nærhed og kærlighed. Jeg får så meget kontakt, at jeg bliver lige så overstadig som mine stakkels grådige arbejderkolleger ude i de rådne blommer i september. De rager til sig af søde sager og råt kød og vil hele tiden have mere, men de ved ikke, at den sølle gærede rus bare er kompensation for den virkelige lykke.\nDet bedste ved det hele er, at Theis også har tænkt på mit liv efter døden i november. Han har købt en diktafon og har optaget min stemme i flere forskellige niveauer, så han kan afspille den på sin computer, når jeg er død. Theis kan på den måde holde forretningen kørende og kurere hvepsefobier også om vinteren. Min krop vil han også sørge for. Det er ikke uden stolthed, at jeg har givet mit legeme til tankefeltterapien. Jeg vil blive balsameret og tørret og sat på en nål, så mine striber og farver er bevaret for evigt.\nEn dobbeltsidet scoring, der vil gå over i gedehamsehistorien.\nFolket anerkender mig i levende live, og det vil fortsat gyse over, se, høre, anerkende - og elske mig efter min død.\nJeg har opnået den fuldkomne lykke.\nForstå lykke, glæde og nærvær med mindfulness\nBsss ... X Factor for hvepse. Jeg har det, der skal til. Jeg har summet mig til det helt rigtige. Et job, hvor jeg bliver set og hørt.


Find alt i udstyr til den næste skitur hos Sport 24/7. Her kan man købe skiudstyr til hele familien.\nFlere og flere danskere vælger at tage på skiferie indtil flere gange om året. Det er en sjov måde at holde ferie på for hele familien. Man får en masse gode og sjove oplevelser samtidig med, at man virkeligt får rørt sig. Det fede ved at tage på skiferie er, at det er sjovt for alle, uanset om man er nybegynder eller øvet, ung eller gammel. Der er rig mulighed for at udfolde sig og have det sjovt på alle niveauer. Da der er mange sikkerhedshensyn, man skal overveje, er det vigtigt at være i besiddelse af det rette udstyr, når man tager på skiferie. Et par gode skibriller er alfa og omega. De sikrer, at man ikke får sne og vind i øjnene, der kan blokere ens udsyn, når man suser ned af pisterne, samtidig med at de med deres tonede glas skygger for det skarpe lys i sneen. Sport 24/7 har et kæmpe udvalg ad lækre skibriller til både børn og voksne.\nNår skibrillerne er i hus, bør man kigge nærmere på Sport 24/7s udvalg af skistøvler. Der er en masse forskellige at vælge imellem fra især det populære mærke Salomon, som mange skientusiaster sværger til. Et par skistøvler skal sidde godt til og yde masser af støtte til både fod og ben, og det er derfor vigtigt, at man får købt sig et par skistøvler i den rette størrelse, så man undgår ærgerlige skader.\nSidst man ikke mindst skal man naturligvis have sig et par ski, som man selvsagt også finder hos Sport 24/7. Der er mange forskellige former for ski, der giver forskellige oplevelser, og hvad for et par ski, man bør vælge, kommer helt an på, hvordan man bedst kan lide at gebærde sig i sneen.


Plader til montering af vildsvine tænder - HobbyShopping.dk\nPlader til montering af vildsvine tænder\nEr du blandt de heldige jægere, som har fået grønt lyst til at nedlægge de flotte og trofæ værdige vildsvin? Så har du også brug for en velegnet trofæplade til montering og ophængning af det smukke og vilde trofæ.\nHvad er en trofæplade?\nEn trofæplade er en plade, på hvilken du kan montere tænder, hoveder og opsatser fra blandt andet vildsvin, kronvildt, råvildt og andre trofæer. Du kan som vildsvine jæger vælge at anskaffe dig en smuk og dekorativ trofæplade særligt designet til vildsvin – en såkaldt vildsvineplade.\nNår man monterer et vildsvin som trofæ, er det typisk kun tænderne, som monteres. Derfor fås vildsvineplader fra 12 til 26 centimeter i diameter, så du kan montere tænder fra såvel smågalte som fra åregamle keiler. Vælger du en af de helt store vildsvineplader, kan du sågar montere tænder fra et vortesvin, skulle du have været på storvildt jagt under sydlige himmelstrøg.\nHvilke vildsvineplader kan jeg få?\nHvis du således er på jagt efter monterings plader til tænder fra vildsvin, kan du med fordel tjekke Trofæpladers online shop på trophyplates.dk. Her finder du alt fra billige vildsvineplader fremstillet i helt enkelt FSC-certificeret egetræ til messing plader udformet som egeløv – en særdeles smuk måde hvorpå du kan forevige dine jagt minder.\nDe billige vildsvineplader fås i størrelserne 10 cm, 12 cm, 14 cm, 16 cm, 18cm, 20 cm, 22 cm, 24 cm eller 26 cm i diameter, og er mørkbejdsede for at danne den kønnest mulige baggrund for trofæet. Kant profilen på den billige vildsvineplade er ensartet fræset med skarp overgang til en lille bue og kant afslutning. Monterings hagen er fræset ud i træet – og der er gjort plads til solide skruer med indsnævring omkring skruehovedet for den mest robuste ophængning.\nDu kan læse mere, og finde flere vildsvineplader i mange forskellige størrelser, i den online shop på trophyplates.dk


Når man står i en valgsituation i forhold til sin karriere og sit job, og man godt ved, hvad der er sandt og føles godt fra hjertet, men egoet står og råber, at man skal gå efter pengene og prestigen, hvordan får man så hjertet og egoet til at spille sammen? - Ole Vadum Dahl\nNår man står i en valgsituation i forhold til sin karriere og sit job, og man godt ved, hvad der er sandt og føles godt fra hjertet, men egoet står og råber, at man skal gå efter pengene og prestigen, hvordan får man så hjertet og egoet til at spille sammen?\nFormål og kald, Spørgsmål og svar\nFra Silkeborg efteråret 2015.\nMange af os ved godt fra hjerte, hvad der er rigtigt at gøre, og hvad der dybest set vil give os mere mening og glæde i livet, og samtidigt oplever vi måske igen og igen, at noget andet og mere overfladisk eller snæversynet løber afsted med os og får os til at tage de forkerte beslutninger.\nDet er netop det dilemma, som en af deltagerne på Ole Vadum Dahls meditative “Ind i essensen”-aftenworkshops præsenterede ham for i efteråret 2015.\nSe videoen og hør Oles både meget sjove og dybsindige svar i denne optagelse. Måske kender du dette eller et lignende dilemma i dit liv.\nher får du også forklaringen på, hvad forskellen er på “ego minus” og “ego plus”. Det er nok noget andet, end du tror på forhånd!\nKunne du tænke dig at gennemgå en dyb personlig udvikling, der også holder på den lange bane?\nHvordan med at få hjælp til at finde ind i din egen unikke essentielle livspraksis, så du kan få dig selv som både krop, sind og sjæl til at gå op i en højere enhed med din almindelige travle hverdag?\nSå benyt dig af chancen for at få en af Danmarks mest visionære og erfarne undervisere som din mentor i et år og få en unik sparring i forhold til at få dit liv til at hænge endnu bedre sammen og til at føle dig som et mere helt menneske.\nGå ind på www.id-mentor.dk og læs om Ole Vadum Dahls intense mentorforløb.


Formandens beretning 3 - PDF\nFormandens beretning 3\nDownload "Formandens beretning 3"\n1 Indholdsfortegnelse Side Formandens beretning 3 1. Generelt om Ankenævnet for Huseftersyn Ankenævnets historiske baggrund 1.2. Ankenævnets medlemmer 1.3. Sekretariatets ansatte 1.4. Sekretariatets aktiviteter 1.5. Ankenævnets hjemmeside 2. Tillæg til tilstandsrapporten ikke omfattet af Ankenævnets kompetence 8 3. Nedslidte tage Bygningssagkyndiges deltagelse i syn og skøn ved Ankenævnet for Huseftersyn Når Ankenævnet pålægger den bygningssagkyndige syns- og skønsomkostninger i sager hvor mindstegrænsen har fundet anvendelse Ankenævnet for Huseftersyns afgørelse i sag behandlet af Ankenævnet for Forsikring Nedtoning af karakterskalaen Statistik Ankenævnets afgørelse følges normalt 8.2. Sammenligning med 2002/2003 Bilag 20 1\n3 Formandens beretning Justitsministeren har i februar 2004 i et svar til Folketingets Boligudvalg givet udtryk for, at der på grundlag af loven om forbrugerbeskyttelse ved erhvervelse af fast ejendom m.v. er skabt en velfungerende ordning til gavn for både køber og sælger, og at regeringen ingen planer har om at ændre loven. I besvarelsen nævnes bl.a. at antallet af udarbejdede tilstandsrapporter har været stadigt stigende, og i 2003 er kommet op på ca Samtidig er antallet af ejerskifteforsikringer steget til over Det fremhæves, at der i praksis indgives meget få klager over indholdet og kvaliteten af tilstandsrapporterne, og at der trods stigningen i antallet af rapporter er sket et fald i antallet af klager til Ankenævnet, der i 2003 androg 273. De tilkendegivelser Ankenævnet modtager fra anden side, herunder de organisationer, der står bag nævnets oprettelse, tyder også på, at der er tilfredshed med nævnets arbejde. Mønstret i afgørelserne ligger meget konstant. Også i 2003 har det været således, at en tredjedel af klagerne har fået helt eller delvist medhold. Langt de fleste klagesager over 90 procent finder deres endelige afgørelse ved nævnsbehandlingen. Ser man alene på de sager, der medfører, at den bygningssagkyndige og dennes ansvarsforsikringsselskab er erstatningsansvarlige, er der en efterlevelsesprocent på 83. Det er højt, men Ankenævnet har dog bemærket, at der, selvom der er tale om små tal, dog er tale om en vis stigende tendens til, at der bringes sager ind for domstolene. Det er et forhold, nævnet er meget opmærksomt på. Man håber, at en øget informationsvirksomhed om grundlaget for nævnets praksis og de retningslinier, der følges i afgørelserne, kan medvirke til fortsat at holde antallet af retssager på et lavt niveau. En årsberetning som nærværende skulle bl.a. tjene dette formål. Men årsberetningen skal også tjene til at holde de bygningssagkyndige ajour med nævnets praksis, og de områder, hvor erfaringen har vist, at man bør være ekstra omhyggelig. Der er på ny medtaget et afsnit om hustage. Hele huseftersynsordningen bygger på en forudsætning om, at de professionelle bygningssagkyndige bliver opmærksom på langt de fleste skader eller nærliggende risiko for skader, og i tilstandsrapporten beskriver forholdene, så både sælger og køber er klar over, hvad det er for en ejendom, der handles, og prisfastsættelsen kan ske herefter. I det omfang der er tale om en også for en sagkyndig der ikke må foretage destruktive undersøgelser skjult skade eller nærliggende risiko for fremtidige skader, træder ejerskifteforsikringen til. Men forventningen er, at den bygningssagkyndige kan se det meste. Det er imidlertid ikke nok, at den bygningssagkyndige kan se det, han eller hun må også beskrive det. Der forekommer tilfælde, hvor bygningssagkyndige med deres faglige baggrund uden vanskelighed kan se, at f.eks. taget er nedslidt og står til udskiftning inden længe. Det er klart, at det er en særdeles vigtig oplysning for en køber, og for så vidt også for en sælger, der skal kunne forstå, at prisen må fastsættes under hensyn hertil. Her nytter det ikke noget, at den bygningssagkyndige undlader at oplyse om forholdet som det er, ud fra en opfattelse af at taget ikke er værre end forventeligt, når alderen tages i betragtning. Undskyldningen om, at den bygningssagkyndige holder sig tilbage, fordi han er bange for at skrive mere end han er forpligtet til af frygt for at ifalde ansvar overfor sælgeren, holder ikke. Ankenævnet har i flere afgørelser fastslået at den bygningssagkyndige ikke ifalder noget ansvar 3\n4 som følge af sådan mer-information. Den bygningssagkyndige må, for at sikre sig mod ansvar, hellere give for mange end for få oplysninger. Ankenævnet har imidlertid også hørt, at der er bygningssagkyndige, der holder sig tilbage fra at anvende de alvorligste karakterer i tilstandsrapporterne, af frygt for, at ejendomsformidlerne skulle undlade at give dem opgaver i fremtiden. For at imødegå den situation gennemføres der i 2004 en ordning, hvor formidlerne ikke selv må rekvirere den bygningssagkyndige, men eventuelt kan overlade det til forsikringsselskabet. Denne ordning skulle sammen med en fortsat fast holdning fra Ankenævnets side sikre, at der ikke sker en nedtoning af karakteristikken af skaderne eller risiciene i tilstandsrapporterne. Som sagt indledningsvis er der skabt en velfungerende ordning, der har minimeret antallet af konflikter i forbindelse med ejendomshandler, og sikret en relativ hurtig og billig løsning af de konflikter, der alligevel opstår. Der er grund til også i år at takke for det engagement og den store arbejdsindsats, der fortsat præger arbejdet i sekretariatet og blandt nævnets medlemmer. Selv skal jeg i forbindelse med, at jeg er blevet pensioneret som landsdommer, forlade arbejdet med udgangen af marts Så det bliver den sidste årsberetning, jeg underskriver. Men det er ikke ensbetydende med, at jeg ikke fortsat vil interessere mig for ordningen og dens videre udvikling. Hans Henrik Brydensholt Formand 4\n5 1. Generelt om Ankenævnet for Huseftersyn 1.1. Ankenævnets historiske baggrund Ankenævnet for Huseftersyn blev i år 2000 oprettet i medfør af 12 i den daværende lov om Forbrugerklagenævnet. Det fremgik af denne bestemmelse, at Forbrugerklagenævnet kunne godkende, at klager, der ellers kunne behandles ved nævnet selv, i stedet behandles ved klage- eller ankenævn omfattende bestemte brancher eller andre afgrænsede områder. Efter bestemmelsens stk. 2. kunne en sådan godkendelse kun meddeles, hvis klage- eller ankenævnets vedtægter indeholder bestemmelser om nævnets sammensætning og sagsbehandling, som er betryggende for parterne. I henhold til stk. 3. kan en godkendelse tidsbegrænses og tilbagekaldes, såfremt forudsætningerne for godkendelse ikke længere skønnes at være tilstede. Den 13. september 2000 godkendte Forbrugerklagenævnet Ankenævnet for Huseftersyns vedtægter. Godkendelsen udløb den 31. december 2003, men Økonomi- og Erhvervsministeren har forlænget godkendelsen frem til 1. juni 2004 således, at nævnet har mulighed for at tilrette vedtægterne til den nye lov om forbrugerklager, som trådte i kraft den 1. januar Ankenævnet for Huseftersyn er oprettet for at give forbrugere, der ønsker at klage over en tilstandsrapport mulighed for at få prøvet deres sag hurtigere og billigere end det tidligere har kunnet ske ved domstolene. Bag oprettelsen stod Forbrugerrådet, Foreningen af Rådgivende Ingeniører, Sammenslutningen af Beskikkede Bygningssagkyndige, Praktiserende Arkitekters Råd, Associerede Danske Arkitekter, Forsikring & Pension samt By- og Boligministeriet. Ankenævnets sekretariat er placeret i lejede lokaler hos Foreningen af Rådgivende Ingeniører, Kristianiagade 8, 2100 København Ø Ankenævnets medlemmer Ankenævnets formand og medlemmer er: Formand Forhenværende landsdommer Hans Henrik Brydensholt Medlemmer Udpeget af Forbrugerrådet Cand. polit. Kåre Emtoft Udpeget af Forbrugerrådet/Parcelhusejernes Landsforening Cand. polit. Allan Malskær Udpeget af de bygningssagkyndiges organisationer Arkitekt Finn Zeuthen Udpeget af Forsikring og Pension Kontorchef, cand. jur. Henrik Nielsen 5\n6 Ankenævnets suppleanter: Udpeget af Forbrugerrådet Cand. scient. pol. Grith Munk Udpeget af Forbrugerrådet/Parcelhusejernes Landsforening Civ.ing. Hans Aage Zabel Udpeget af de bygningssagkyndiges organisationer Arkitekt Michael Madsen Udpeget af Forsikring og Pension Juridisk konsulent Lis Sonne Mogensen/Advokat Marianne Myrup (fratrådt) 1.3. Sekretariatets ansatte Sekretariatets ansatte er: Sekretariatschef, cand. jur. Lene Holten Petersen (tiltrådt 1. august 2000) Cand. jur. Helle Birch Nielsen (tiltrådt 27. august 2001) Cand. jur. Christian Suhr (tiltrådt 24. juni 2002) Sekretær Christel Boll (tiltrådt 1. december 2000) Student Ditte Novella (tiltrådt 19. november 2001/fratrådt ved udgangen af juni 2003) Student Kasper Rosenstand (tiltrådt 9. juli 2003) 1.4. Sekretariatets aktiviteter Sekretariatet varetager blandt andet telefonisk rådgivning, den indledende sagsbehandling samt udfærdigelse af indstillinger og udkast til afgørelser i sagerne. Ankenævnets sekretariat har øvrige aktiviteter i form af: Deltagelse i Forbrugerstyrelsens arbejde om udvikling og etablering af en serviceportal for klager Deltagelse i arbejdsgruppe vedrørende revision af Håndbogen for Beskikkede Bygningssagkyndige Undervisning på diverse seminarer/kurser Årligt møde med syns- og skønsmændene Erfa-gruppemøder med de andre interessenter i ordningen Erfa-gruppemøder med andre ankenævn 6\n7 Endvidere har sekretariatet i løbet af 2003 foretaget en sproglig revision af Ankenævnets standardbreve for at sikre, at Ankenævnets budskaber formidles i et klart, forståeligt og tidssvarende sprog. Yderligere har der i 2003 i samarbejde med Erhvervs- og Boligstyrelsen samt organisationerne bag nævnet været arbejdet med etablering af Ankenævnet som en selvstændig juridisk person, idet der har vist sig behov for et organ i form af en bestyrelse eller lignende, der kan træffe de overordnede beslutninger om driften af Ankenævnet på organisationernes vegne. Erhvervs- og Boligstyrelsen betinger deres driftstilskud til Ankenævnet af, at der indgås en resultatkontrakt med styrelsen, hvor den anden kontraktspart er Ankenævnet for Huseftersyn Ankenævnets hjemmeside På Ankenævnets hjemmeside findes oplysninger om nævnets virke, vedtægter, klageskema, årsberetninger samt ikke mindst Ankenævnets afgørelser i anonymiseret form. For så vidt angår afgørelserne er der mulighed for fritekstsøgning. Som noget nyt er det i 2003 blevet muligt at hente anonyme skønserklæringer direkte fra hjemmesiden under menupunktet "Nævnsafgørelser". Såfremt der er knyttet en skønserklæring til en sag, vil dette fremgå direkte af sagen. Funktionen fungerer dog kun i sager med skønserklæringer udarbejdet fra medio juni I de øvrige sager kan den anonymiserede erklæring rekvireres i papirform hos sekretariatet. 7\n8 2. Tillæg til tilstandsrapporten ikke omfattet af Ankenævnets kompetence Som bekendt, behandler Ankenævnet alene klager over tilstandsrapporter, der er udarbejdet i henhold til bekendtgørelsen om huseftersynsordningen jf. vedtægternes 1 stk. 1. Ankenævnet kan derfor ikke behandle klager over diverse tillæg til tilstandsrapporten, der ikke er udfærdiget i henhold til bekendtgørelsen om huseftersynsordningen. Efter reglerne skal tillæggene være fuldstændig adskilt fra den officielle tilstandsrapport, således at forbrugeren ikke kan forveksle og sammenblande indholdet heraf med tilstandsrapportens oplysninger. Ligeledes bliver der almindeligvis sammen med udarbejdelse af tilstandsrapporten lavet et Energimærke. Ankenævnet har tidligere fastslået, at nævnet ikke kan tage stilling til klager over dette Energimærke, men at evt. klage herover skal rettes til Sekretariatet for Energimærkning. På samme måde som i forhold til tillæg kan forkerte oplysninger i Energimærket dog efter en konkret vurdering påvirke nævnets vurdering af en forkert eller uklar formulering i selve tilstandsrapporten. Ankenævnet har også i 2003 haft mange sager, hvori klager henviser til misvisende informationer i et tillæg, herunder om restlevetider, og hvor det i overensstemmelse med den almindelige regel er fastslået, at nævnet ikke kan tage stilling til sådanne tillæg. Der henvises bl.a. til j.nr. 2290, j.nr. 2269, j.nr og j.nr Ankenævnet har imidlertid også i tråd med tidligere afgørelser fastslået, at den vurdering den bygningssagkyndige har foretaget i et tillæg ud fra en konkret vurdering af, hvordan en ukyndig køber må opfatte de oplysninger, der er anført i tilstandsrapporten kan influere på vurderingen af tilstandsrapportens oplysninger. I j.nr var der bl.a. klaget over, at beskrivelsen af stråtagets tilstand var ufuldstændig og vildledende. Nævnet udtalte bl.a.: Ankenævnet finder ikke, at indklagede har beskrevet stråtagets tilstand fyldestgørende i tilstandsrapporten. Nævnet har ved denne vurdering ud over oplysningerne i tilstandsrapporten lagt vægt på, at indklagede i Sundhedsattesten har angivet restlevetiden for tagbelægningen til over 20 år, hvilket er klart forkert. Nævnet fandt følgelig, at indklagede var erstatningsansvarlig. J.nr er et eksempel på, at et tillæg ikke var klart adskilt fra den officielle tilstandsrapport. I den forbindelse udtalte nævnet bl.a.: I nærværende sag kan Ankenævnet derfor ikke selvstændigt tage stilling til det foreliggende tillæg til rapporten. Det er imidlertid kritisabelt, at tillægget ikke er tydeligt adskilt fra den officielle tilstandsrapport, men tværtimod fremtræder som en samlet konklusion på den efterfølgende tilstandsrapport. Under disse omstændigheder vil oplysninger i et tillæg kunne få betydning for fortolkningen af de oplysninger der er givet i den officielle tilstandsrapport Nævnet fandt dog ikke tilstrækkeligt grundlag for at pålægge indklagede et erstatningsansvar, men fandt at der havde været fejl, der havde givet klager god grund til at få forholdet prøvet under en klagesag. Indklagede skulle derfor betale udgifterne til syn og skøn. 8\n9 Ankenævnet har i de tidligere årsberetninger givet udtryk for, at det er nævnets opfattelse, at der er væsentlig risiko for, at forbrugerne opfatter tilstandsrapporter og tillæg som et samlet dokument og opfordret til, at der findes en løsning på den uheldige tilstand. I den senere tid har disse tillæg til tilstandsrapporterne været offentligt debatteret, herunder i hvilket omfang der er behov for tillæggene og hvad der kan evt. kan gøres for at sikre kvaliteten af disse. Spørgsmålet om en klar dokumentmæssig adskillelse af den officielle tilstandsrapport og et evt. tillæg er også blevet diskuteret. Det er senest bebudet, at ejendomsmæglere/-formidlere skal sikre, at tilstandsrapport og evt. tillæg holdes fuldstændigt adskilt for køber. Endvidere skal ejendomsmægleren/-formidleren påse, at det af evt. tillæg klart fremgår, at der ikke er tale om et tillæg, der er omfattet af huseftersynsordningen. Det forekommer fortsat Ankenævnet, at det er uheldigt, at der er dele af det arbejde, de bygningssagkyndige udfører og attesterer i forbindelse med udfærdigelse af tilstandsrapporterne, der ikke er omfattet af den lette og billige klageordning, der ligger i en klage- eller ankenævnsbehandling. Som det er nu, vil en køber være henvist til at anlægge almindelig retssag mod den bygningssagkyndige for forkerte eller vildledende oplysninger i et tillæg. 9\n10 3. Nedslidte tage Ankenævnet omtalte i årsberetningen 2000/2001 problemer med nedslidte tage. Skader på tage er fortsat det der klages over i de fleste sager. Det drejede sig også i 2003 om ca. 60 % af klagerne. De bygningssagkyndiges praksis giver således stadig anledning til et betragteligt antal skuffede købere. I henhold til Bekendtgørelse om huseftersynsordningen 9 har bygningsgennemgangen til formål at afklare, i hvilket omfang den gennemgåede bygnings fysiske tilstand er ringere end tilstanden i tilsvarende intakte bygninger af samme alder. Ved gennemgangen skal også afdækkes nærliggende risiko for skader, hvis der ikke sættes ind med særlig omfattende vedligeholdsarbejder eller andre forebyggende foranstaltninger. I bekendtgørelsens 11 nr. 6 anføres, at sædvanligt slid og ælde, som er normalt for bygninger af den pågældende alder, falder uden for bygningsgennemgangen. Denne formulering forleder nogen til at tro, at såfremt tagets sædvanlige levetid er udløbet, skal det nedslidte tag ikke omtales i tilstandsrapporten. Det er imidlertid en misforståelse. Hvis et tag er nedslidt, således at det, selvom det endnu er tæt, for en bygningssagkyndig må være en realistisk mulighed, at det når som helst kan blive utæt, men at der på den anden side også er mulighed for, at det kan holde tæt i endnu måske 2-3 år, skal dette bemærkes i tilstandsrapporten. Ankenævnets praksis er i overensstemmelse hermed. Det er dog en forudsætning for at pålægge den bygningssagkyndige et ansvar, at den bygningssagkyndige har mulighed for ved sin besigtigelse af taget at blive opmærksom på den latente risiko for utætheder. Drejer det sig f.eks. om tagsten, der senere viser sig at lide af en produktionsfejl, der endnu ikke ved besigtigelsen har givet sig udslag i skader, pålægges der normalt ikke ansvar. Almindelige bevisbyrderegler kan dog føre til, at nævnet undlader at pålægge ansvar. I j.nr blev indklagede ikke fundet erstatningsansvarlig. Nævnet fandt det ikke muligt nu at vurdere præcist, hvilken tilstand tagbelægningen havde været i ved den sagkyndiges besigtigelse. I tilstandsrapporten var med karakteren K1 anført, at der var enkelte dampbuler på tagflade. Ifølge sagens oplysninger opstod utæthederne 2 år senere. Nævnet fandt det overvejende betænkeligt at fastslå, at tagdækningen havde været således nedslidt allerede på tidspunktet for indklagedes besigtigelse, at den sagkyndige havde begået en ansvarspådragende fejl ved ikke at oplyse risikoen for, at der inden for en kortere periode måtte foretages foranstaltninger, der gik ud over sædvanlige vedligeholdelsesarbejder. Det samme gjorde sig gældende i j.nr. 3034, hvor den bygningssagkyndige heller ikke blev pålagt erstatningsansvar. Ankenævnet lagde for så vidt angik tagdækningen til grund, at der endnu ca. 2 år efter tilstandsrapporten blev udfærdiget ikke havde været væsentlige utætheder. Ankenævnet fandt herefter ikke fuldt belæg for, at tagdækningen havde været således nedslidt, at der var reel risiko for at der indenfor en kortere periode måtte foretages foranstaltninger, der gik ud over sædvanlige vedligeholdelsesarbejder. 10\n11 I lighed hermed er også j.nr I en anden sag, j.nr. 3091, blev indklagede pålagt at betale kr. til klager, idet han havde beskrevet tagbelægningen med en klart utilstrækkelig karakter, selv om denne var forsynet med en tilhørende retvisende note. Nævnets flertal bemærkede, at karakteristikken K1, Tagdækningen er stråtag som fremtræder med varieret nedslidning/tykkelse var klart utilstrækkeligt, og at anvendelsen af karakteren K1 i det foreliggende tilfælde var så misvisende i forhold til en ikke-sagkyndig køber, at den retvisende note (hvori det oplyses: På nordside og på østside ved skorstenen må forventes en snarlig reparation. ) ikke kunne fritage den bygningssagkyndige for ansvar. Det er hermed slået fast, at bygningssagkyndige ikke kan vælge at beskrive et forhold med en mindre alvorlig karakter end forholdet rettelig tilsiger og blot frigøre sig for at ifalde ansvar ved i en note at anføre en retvisende tekst (som burde have medført en anden alvorligere karakter). Det er Ankenævnets opfattelse, at det er anvendelsen af alvorlige karaktertegn, der i første række vækker en købers opmærksomhed. Nævnet lægger vægt på, at anvendelsen af disse advarselstegn ikke nedtones. 11\n12 4. Bygningssagkyndiges deltagelse i syn og skøn ved Ankenævnet for Huseftersyn Når der afholdes syn og skøn i Ankenævnets regi, indkaldes alle sagens parter således, at de får mulighed for at deltage i besigtigelsen. (Se i øvrigt om syn og skøn i årsberetningen 2000/2001 kap. 3 og årsberetningen 2002 kap. 7) Ankenævnet har noteret en stigende tendens til, at det ikke er de bygningssagkyndige personligt, der deltager i skønsforretningen, men i stedet en repræsentant fra den bygningssagkyndiges firma. Ankenævnet finder denne tendens uheldig. Der er nemlig flere formål med den bygningssagkyndiges personlige tilstedeværelse. For det første får han mulighed for at præcisere sin holdning til klagepunkterne direkte over for skønsmanden og sagens øvrige parter samt evt. udpege konkrete fysiske forhold han mener skønsmanden skal være særlig opmærksom på. Den bygningssagkyndige selv har, i modsætning til en repræsentant fra hans firma, førstehåndskendskab til ejendommen samt, hvorledes forholdene var da han besigtigede denne i forbindelse med udarbejdelsen af tilstandsrapporten. Det er ved syn og skøn i Ankenævnets regi muligt, evt. med skønsmandens assistance, at forhandle forlig i sagen. Syns- og skønsforretningen er et oplagt forum for dette, da alle sagens parter som udgangspunkt deltager sammen med en uvildig bygningssagkyndig (skønsmanden). Deltager den bygningssagkyndige imidlertid ikke personligt i skønsforretningen, vil denne oplagte mulighed for at indgå forlig i sagen som udgangspunkt være udelukket. Ankenævnet opfordrer derfor alle bygningssagkyndige til, at man deltager i syns- og skønsforretningen personligt. Der er dog intet til hinder for, at man medbringer en eventuel repræsentant fra sit firma eller en anden bisidder (evt. en repræsentant fra ansvarsforsikringen) til skønsforretningen. Ligeledes har klager mulighed for at medbringe sin egen bisidder, evt. en håndværker eller lignende. 12\n13 5. Når Ankenævnet pålægger den bygningssagkyndige syns- og og skønsomkostninger i sager hvor mindstegrænsen har fundet anvendelse I årsberetningen 2000/2001 kap. 6 omtales Ankenævnets mindstegrænse, herunder muligheden for at pålægge den bygningssagkyndige omkostninger til syn og skøn uanset at mindstegrænsen har fundet anvendelse. Ankenævnet vil som udgangspunkt i de sager hvor udbedringsudgifterne er mindre end kr. (mindstegrænsen) træffe afgørelse om, at indklagede ikke pålægges at betale et erstatningsbeløb. I nogle af de sager hvor Ankenævnet har gjort mindstegrænsen gældende og således afgjort sagen med, at indklagede ikke kan pålægges at betale et erstatningsbeløb, har Ankenævnet dog bemærket, at der har været tale om en tilstandsrapport behæftet med sådanne fejl, at klageren under alle omstændigheder har haft en god grund til at indbringe sagen for Ankenævnet. Nævnet har i sådanne tilfælde pålagt den bygningssagkyndige udgifterne til syn og skøn. En bygningssagkyndig kan ikke afvise en købers klage over for ham med, at forholdet falder under den mindstegrænse, nævnet anvender. Ankenævnet anvender nemlig ikke mindstegrænsen slavisk, men vurderer i hver enkelt sag, om den bygningssagkyndiges arbejde er så kritisabelt, at mindstegrænsen bør fraviges. Er dette tilfældet, vil den bygningssagkyndige blive pålagt såvel at betale erstatning som at dække syns- og skønsomkostninger, der normalt vil være af samme størrelsesorden som mindstegrænsen. Er den bygningssagkyndiges fejl ikke så graverende, men dog af en karakter, der med rimelighed har kunnet begrunde at klageren har rejst sagen, vil der som følge af mindstegrænsen ikke blive pålagt betaling af et erstatningsbeløb, men den bygningssagkyndige vil blive pålagt at betale hele udgiften til syn og skøn eller dog en del af denne. Det skal herved betænkes, at det kan være vanskeligt på forhånd at vurdere, hvad udbedringsomkostningerne for en mangeludbedring vil være. Ankenævnet er bekendt med, at der blandt de bygningssagkyndige hersker den opfattelse, at nævnet pålægger dem at betale skønsomkostninger selvom de er blevet frikendt for at have begået fejl. Denne opfattelse er altså ikke korrekt. De bygningssagkyndige kan som anført ikke tage en afgørelse, hvor de ikke bliver pålagt et erstatningsbeløb, som udtryk for at de er frikendt. Mindstegrænsen skal tjene til at afholde klagere fra at rejse sager, hvor det på forhånd må vurderes, at sagsbehandlingsomkostningerne er ude af proportion med udbedringsomkostningerne. Det må altid af en køber forventes, at der kan være mindre fejl ved en brugt ejendom. Men det er ikke en omstændighed der kan begrunde, at den bygningssagkyndige undlader at gøre opmærksom på sådanne forhold, når han støder på dem ved den foreskrevne gennemgang. I j.nr fandt nævnet under henvisning til mindstegrænsen ikke, at indklagede kunne pålægges et erstatningsbeløb vedrørende det påklagede forhold. Da der havde været fejl i tilstandsrapporten idet der ikke ikke var advaret tilstrækkeligt vedrørende nogle overmalede tagsten, fandt nævnet at indklagede skulle betale udgifterne til syn og skøn, uanset at fejlen faldt under mindstegrænsen. 13\n14 6. Ankenævnet for Huseftersyns afgørelse i en sag behandlet af Ankenævnet for Forsikring Det kan fremgå af forsikringsbetingelserne for ejerskifteforsikringen, at forsikringen dækker forhold, der er klart forkert beskrevet i tilstandsrapporten. Har et selskab afvist at dække en skade under henvisning til, at forholdet ikke er klart forkert beskrevet i tilstandsrapporten, sker det, at sådanne sager indbringes for Forsikringsankenævnet. Dermed kan det ske, at der indirekte foretages en bedømmelse af en bygningssagkyndigs ansvar i Forsikringsankenævnet. Ankenævnet for Huseftersyn har imidlertid ikke følt sig bundet af Forsikringsankenævnets afgørelse i sådanne sager. I j.nr indbragte klager sagen for Ankenævnet for Huseftersyn med påstand om erstatning for, at rådangreb i gulvstrøer ikke var omtalt i tilstandsrapporten. Ankenævnet traf herefter afgørelse med følgende begrundelse:...ankenævnet kan tiltræde skønsmandens vurdering. Nævnet finder under henvisning til skønsmandens vurdering ikke, at indklagede ved sine bemærkninger vedrørende krybekælderen og gulvet har begået en ansvarspådragende fejl. Som følge af sagens udfald pålægges klager at betale omkostninger til syn og skøn med kr ,00... Klager anmeldte imidlertid skaden til sit ejerskifteforsikringsselskab, som dog afviste at dække skaden under henvisning til, at forholdet var tilstrækkeligt beskrevet i tilstandsrapporten. Klager indbragte herefter ejerskifteforsikringens afgørelse for Forsikringsankenævnet, der traf følgende afgørelse:...det må lægges til grund, at den bygningssagkyndige som udfærdigede tilstandsrapporten har eller burde have undersøgt, om den utilstrækkelige ventilation havde resulteret i skader. Om en sådan undersøgelse er foretaget vides ikke, men det er nævnets opfattelse, at køberen med rette har kunnet forvente, at gulvet ikke var angrebet af råd og svamp allerede på overtagelsestidspunktet. Da den bygningssagkyndige heller ikke har gjort bemærkninger om, at dette forhold burde undersøges nærmere, finder nævnet, at selskabet er forpligtet til at dække skaden.... På baggrund af Forsikringsankenævnets kendelse anmodede klager Ankenævnet for Huseftersyn om at genoptage sagen. Ankenævnet afviste klagers anmodning med følgende begrundelse:...det fremgår, at Forsikringsankenævnet ved kendelse af 18. august 2003 har pålagt ejerskifteforsikringen at dække de omhandlede skader, idet oplysningerne i tilstandsrapporten ikke er af en karakter, der kan begrunde en undtagelse. Uanset tilstandsrapportens oplysninger måtte en køber med rette forvente, at gulvet ikke var angrebet af råd og svamp allerede på overtagelsestidspunktet. Huseftersynet er baseret på en visuel gennemgang uden destruktive indgreb og en nærmere undersøgelse af eventuelle skader under gulvet/i krybekælderen ville have været et destruktivt indgreb som falder udenfor rammerne for et huseftersyn. Det forhold, at der således er pålagt ejerskifteforsikringen dækningspligt findes ikke at være tilstrækkeligt grundlag for at genoptage sagen mod den bygningssagkyndige. Den omstændighed, at den bygningssagkyndige i forbindelse med bemærkningen om den mangelfulde ventilation af krybekælderen har anvendt karakteren K3 og ikke UN, og forholdet omkring den nu konstaterede råd og svamp således har bevaret karakteren af en skjult skade, kan ikke føre til et andet resultat\n15 Man skal være opmærksom på, at dækningsområdet for en ejerskifteforsikring og den bygningssagkyndiges professionsansvar er forskelligt. Vedrørende ejerskifteforsikringen har Forsikringsankenævnet i den omhandlede sag fastslået, at angrebet af råd og svamp i forhold til forsikringstageren var en skjult mangel, idet tilstandsrapporten ikke oplyste om forholdet og skjulte mangler netop er ejerskifteforsikringens kerneområde. Ankenævnet for Huseftersyn har bedømt den bygningssagkyndiges professionsansvar og har fastslået, at den bygningssagkyndige ikke har begået en ansvarspådragende fejl, idet beskrivelse af rådangrebet ville forudsætte et destruktivt indgreb, og der ikke var forhold der indikerede, at den bygningssagkyndige skulle have givet karakteren UN. Også i forhold til en professionel bygningssagkyndig kan der således være tale om en skjult mangel, som den bygningssagkyndige ikke kan pålægges noget ansvar for. 15\n16 7. Nedtoning af karakterskalaen Det har gennem adskillige sagsbehandlinger i Ankenævnet vist sig, at en del bygningssagkyndige har tendens til at nedtone karaktergivningen ved skadesbeskrivelse i tilstandsrapporterne. Ankenævnet har derfor fundet det påkrævet at kommentere karaktergivningen, specielt karakteren K1. K1.: Mindre alvorlige skader, som ikke har nogen indflydelse på bygningsdelens eller bygningens funktion. En del bygningssagkyndige anvender denne karakter til f.eks. at beskrive: - mindre rådangreb i udvendigt træværk, - mindre revner i murværk og indvendige vægge, - afknækkede hjørner på tagplader, - hule klinker (skrukke) på gulve i vådrum, - fri betonbanket i gulvafløb, - begyndende delaminering af dør- og vinduespartier, - mindre svind- og sætningsrevner i sokler, - mangelfuld ventilation af tag- og krybekælderrum, - partiel mosbegroning på tagplader, - svagt hældende gulve og skæve bygninger, - m.fl. Det er risikabelt at anvende karakteren K1 på ovenstående eksempler, hvis det ikke med sikkerhed kan fastslås, at skaderne ikke udvikler sig til skader, der hører hjemme under K2 eller K3. For revner i sokler og mangelfuld ventilation af krybekældre kan karakteren UN anvendes med fordel. Såfremt det senere viser sig, at skaderne udvikler sig, kan de bygningssagkyndige derved risikere at pådrage sig et ansvar for forkert karaktergivning. Det ligger Ankenævnet meget på sinde at opfordre de bygningssagkyndige til at betragte tilstandsrapporterne som en objektiv information om husets reelle tilstand, ikke kun over for sælgeren, men også sådan at køberen føler, at han har fået en reel og fyldestgørende information om husets tilstand, skader og eventuelle risici for kommende skader. Det er imidlertid ikke kun hensynet til køberen, den bygningssagkyndige skal have i tankerne ved karaktergivningen, men også sit eget erstatningsansvar. Er der tale om en åbenlys forkert karakteranvendelse, udsættes den bygningssagkyndige tilmed for risikoen for, at ansvarsforsikringsselskabet gør regres gældende for grov uagtsomhed. I så fald kan den sagkyndige komme til at betale ikke alene svarende til sin selvrisiko, men hele erstatningsbeløbet! 16\n17 8. Statistik Ankenævnet modtog 273 klager i 2003, og nævnet afholdt 13 nævnsmøder. I 2002 modtog Ankenævnet 290 klager og afholdt 14 nævnsmøder. I 2001 modtog Ankenævnet 311 klager og afholdt 15 nævnsmøder. I 2000 modtog Ankenævnet 45 klager og afholdt 2 nævnsmøder. Der er således modtaget 17 færre klager i 2003 i forhold til 2002 svarende til et fald på 6 %. På de i alt 13 møder i 2003 har nævnet truffet 223 afgørelser. Samlet har nævnet siden oprettelsen truffet afgørelse i 647 sager. Nedenstående diagrammer illustrerer, hvorledes disse afgørelser har fordelt sig i forhold til udfaldet og i forhold til hvilke bygningsdele der er klaget over. I forbindelse med sidstnævnte bemærkes, at sagerne oftest vedrører flere forskellige forhold, hvorfor det samlede tal i denne tabel overstiger antallet af afgjorte sager. Oversigt over udfaldet af samtlige 223 sager behandlet af Ankenævnet for Huseftersyn i 2003 Ej medhold i 87 sager (39%) Afvisning i 50 sager (22%) Forlig i 11 sager (5%) Helt eller delvist medhold i 75 sager (34%) 17\n18 Klager fordelt på bygningsdele i årene 2002 og Fundament / sokler 2. Kældre / krybekældre / terrændæk 3. Yder- og indervægge 4. Vinduer og døre 5. Lofter / etageadskillelser 6. Gulvkonstruktion og gulve 7. Indvendige trapper 8. Tagkonstruktion / -belægning / skorsten 9. Vådrum 10. VVS-installationer 11. EL-installationer 12. Andet 2002 tal 2003 tal 0,0% 10,0% 20,0% 30,0% 40,0% 50,0% 60,0% 70,0% 8.1. Ankenævnets afgørelse følges normalt I 14 sager afgjort i 2003 sager har indklagede/dennes forsikringsselskab meddelt, at man ikke ønsker at følge Ankenævnets afgørelse under henvisning til vedtægternes 16 stk. 2 samt bekendtgørelse for huseftersynsordningen 6 nr. 11. I 1 af disse sager har forsikringsselskabet meddelt, at man ikke vil følge afgørelsen, men indklagede har dog opfyldt afgørelsen. I forhold til det samlede antal afgjorte sager giver det en efterlevelsesprocent på over af sagerne er indbragt for domstolene og der er faldet dom i en sag. Ud af i alt 647 afgørelser som Ankenævnet har truffet i 2000, 2001, 2002 og 2003 har indklagede/dennes forsikringsselskab i i alt 32 sager meddelt, at man ikke ønsker at følge Ankenævnets afgørelse under henvisning til vedtægternes 16 stk. 2 samt bekendtgørelse for huseftersynsordningen 6 nr af sagerne er indbragt for domstolene. Der er i alt faldet dom i 6 sager, alle i En af disse sager er genoptaget, da der var tale om en udeblivelsesdom. I øvrige 6 sager er sagen afsluttet ved forlig eller sagen er blevet hævet. Udfaldet afventes forsat i de resterende sager. Som det fremgår af det første diagram, fik klager helt eller delvist medhold i 75 sager ud af de 223 afgjorte i Sammenlignes det med, at indklagede/dennes forsikringsselskab i 13 sager afgjort i 2003 (rettelig 14, men en afgørelse er opfyldt af indklagede jf. ovenfor) har meddelt, at man ikke ønsker at følge Ankenævnets afgørelse medfører det en efterlevelsesprocent på 83. Selvom der fortsat er tale om en høj efterlevelsesprocent, har nævnet dog i 2003 set en vis stigende tendens til, at bygningssagkyndige eller deres forsikringsselskaber i flere sager ønsker en prøvelse for domstolene. Nævnet er særdeles opmærksom på denne i forhold til nævnets autoritet, uheldige udvikling. Derudover har Ankenævnet kendskab til 9 sager der er indbragt for domstolene. Her drejer det sig typisk om sager, hvor det ikke er den bygningssagkyndige eller dennes forsikringsselskab, 18\n19 men derimod klageren, der har ønsket afgørelsen prøvet for domstolene. Det drejer sig i de fleste tilfælde om sager, hvor Ankenævnet under henvisning til den skriftlige sagsbehandlingsform for sit vedkommende har måtte afvise at træffe afgørelse i sagerne. Der er faldet dom i 5 af disse sager, alle i Den gennemsnitlige sagbehandlingstid for Ankenævnets afgørelser fra klageskemaets modtagelse til afgørelsens afsendelse var ved udgangen af 2003 ca. 5,5 måneder. 8.2 Sammenligning med 2002/2003 Nedenstående diagrammer illustrerer forskellen i udfaldet af sagerne fra 2002 til Helt eller delvist medhold 34,6% 33,6% Ej medhold 39,0% 39,0% 2002 tal 2003 tal Afvist 21,7% 22,4% Forlig 4,7% 4,9% Som det vil ses, er der ikke tale om nogen væsentlig forskydning i afgørelsesmønstret. 19\nÅrsberetning. Ankenævnet for Huseftersyn\nÅrsberetning Ankenævnet for Huseftersyn 2005 Indholdsfortegnelse Side Formandens beretning 3 1. Generelt om Ankenævnet for Huseftersyn 5 1.1. Ankenævnets historiske baggrund 1.2. Ankenævnets medlemmer\nÅrsberetning etning Ankenævnet for Huseftersyn 2000-2001 Indholdsfortegnelse Side Formandens beretning 3 1. Generelt om Ankenævnet for Huseftersyn 4 1.1. Ankenævnets historiske baggrund 1.2. Ankenævnets\nÅrsberetning Ankenævnet for Huseftersyn 2006 Indholdsfortegnelse Side Formandens beretning 3 1. Generelt om Ankenævnet for Huseftersyn 5 1.1. Ankenævnets historiske baggrund 1.2. Ankenævnets medlemmer\nIndholdsfortegnelse Side Formandens beretning 3 1. Generelt om Ankenævnet for Huseftersyn 4 1.1. Ankenævnets historiske baggrund 1.2. Ankenævnets medlemmer 1.3. Sekretariatet 1.4. Ankenævnets hjemmeside